הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 10, 2023-03-05 00:00

מיכאל ביטון: צוהריים טובים

מיכאל ביטון:  אנחנו מתחילים את הדיון של הוועדה לחיזוק ופיתוח הנגב והגליל

מיכאל ביטון:  בפתח הדברים, אני מאוד מודאג מהיחס של מדינת ישראל לעסקים קטנים

מיכאל ביטון:  אני לא רואה נציג של האוצר בכלל בדיון

מיכאל ביטון:  אני שואל את עצמי אם האוצר מתעניין בעסקים קטנים, או שהוא לא מבין מה הם תורמים לכלכלה, מה היקף הפעילות הכלכלית של עסקים קטנים במדינה ומה הכוח שלהם בחיזוק קהילות מרוחקות ובשימור ההון

מיכאל ביטון:  ברוך הבא נציג האוצר, בדיוק שאלנו איפה אתה

מיכאל ביטון:      משרד הכלכלה גם נמצא? אין? בכל מקרה, פתחתי ואמרתי שאני לא בטוח שמדינת ישראל מתייחסת לעסקים קטנים ברצינות ולא מבינה את התרומה שלהם לכלכלה; הכלים שבהם היא פועלת למענם כנראה לא מספיקים, והמידע לגביהם אפילו לא ידוע

מיכאל ביטון:      אנחנו ביקשנו מאגף המחקר של הכנסת לתאר לנו את תמונת המצב של עסקים קטנים בישראל, בדגש על פערים בנגב ובגליל, ולבדוק האם יש מגמה של פערים שנובעים מסוציו-אקונומי, פריפריאליות ומדדים אחרים

מיכאל ביטון:  קיבלנו מצגת שתוצג פה, והסימנים מדאיגים: היקף העסקים הקטנים ברשויות סוציו-אקונומיות נמוכות הוא לפעמים חצי, שליש או רבע מהיקף העסקים הקטנים ברשויות מבוססות סוציו-אקונומית או שנמצאות במרכז הארץ

מיכאל ביטון:      באשר למערך שתומך בעסקים הקטנים, מתוך 266 רשויות בישראל, יש כיום אולי 25 אנשים המכונים "מקדמי עסקים קטנים" ברשויות מקומיות

מיכאל ביטון:  זה ניתן לשיקול הרשות וכמעט ללא מימון ממשלתי לפונקציה הזו

מיכאל ביטון:  חלק מדביקים את השם הזה, של מקדם עסקים קטנים, למי שמנהל את הרישוי של העסקים

מיכאל ביטון:  השאלה שעולה במחקר היא: האם בכלל הוא עוסק בקידום העסקים, או בבלימתם? איזה מרכיב של קידום נעשה?      תכף נראה את הנציגים, גם של הרשות לעסקים קטנים

מיכאל ביטון:  השירות הזה גם הופרט על ידי המדינה לפני מספר שנים

מיכאל ביטון:  מט"י, מרכז טיפוח יזמות, פנו לחברות שיספקו את השירות הזה בשטח

מיכאל ביטון:  צריך לבדוק את היעילות של השירות; האם זה שיפר את השירות ואת הנגישות? אנחנו נרצה לשמוע את זה מאנשים

מיכאל ביטון:      הדגש הכי גדול של הוועדה היה: המדינה יודעת לתת הקלות במס ומענקים לחברות בינלאומיות ולחברות שמעתיקות את המפעל שלהן לנגב ולגליל; תעשייה וגופים אחרים זכאים למענק ולהטבות מס, בין אם הם חברות בינלאומיות או בין אם חברות גדולות, מה שמכונה "עסקים גדולים"

מיכאל ביטון:  מדוע אין לה כלי של מענקים לעסקים קטנים? להקמה, להרחבה ולביסוס?     יוצא מן הכלל הוא המשרד לפיתוח הנגב והגליל, שבהחלטת ממשלה שאני דרשתי הקצה כמה מאות אלפי שקלים, שאיתם עשינו מענקים לעסקים קטנים ושידרגנו את פעילותם פלאים: הכנסנו אותם לסחר באינטרנט והכפלנו את המועסקים בהם

מיכאל ביטון:  זה היה פרויקט מעולה, אבל כמה מאות אלפי שקלים הם לא הכוונה

מיכאל ביטון:  כל הדברים האלה יידונו היום

מיכאל ביטון:  אנחנו נתחיל עם סקירה של אגף המחקר והמידע על המחקר שלו, ואחר כך נציגי הרשויות

מיכאל ביטון:  רוני, בבקשה

דניאל הרשקוביץ: תודה רבה, צוהריים טובים

דניאל הרשקוביץ:  רוני הרשקוביץ, מרכז המחקר והמידע של הכנסת

דניאל הרשקוביץ:  כתבנו את המסמך הזה בעקבות דיון שנערך בוועדת הכלכלה בכנסת הקודמת, בראשות היו"ר, שבכובע הקודם שלו היה יו"ר ועדת כלכלה

דניאל הרשקוביץ:  באותו דיון הוא ביקש לבדוק את מספר העסקים הקטנים, מספר הפתיחות והסגירות של עסקים קטנים ופילוח גיאוגרפי, וגם לקבל מידע נוסף לגבי תפקיד מקדם עסקים ברשויות המקומיות

דניאל הרשקוביץ:  בהתאם, אחנו בדקנו במסמך את הנושאים הללו

דניאל הרשקוביץ:      אנחנו ביקשנו נתונים ממספר גורמים: מהסוכנות לעסקים קטנים, מהלמ"ס, מהרשויות המקומיות וממשרד הפנים

דניאל הרשקוביץ:  הנתונים שאני אציג מבוססים על שני מקורות שונים, כל אחד עם היתרונות והחסרונות שלו, ולכן יש קצת הבדלים בהגדרות; אין לנו נתון ממקור אחד, שלם ומלא

דניאל הרשקוביץ:  הפירוט לעניין המקורות מופיע במסמך

דניאל הרשקוביץ:      (הצגת מצגת)     כעת אני אציג את עיקרי הפילוחים שעשינו, של מספר העסקים לכ-1,000 תושבים; זה הנתון שמופיע בכל התרשימים

דניאל הרשקוביץ:  כל הנתונים מתייחסים לעסקים רשומים

דניאל הרשקוביץ:       בשני התרשימים הראשונים אנחנו מציגים בדיקה של מספר עסקים קטנים ובינוניים לפי רשויות מקומיות, כאשר קיבצנו את הרשויות לפי אשכול חברתי-כלכלי

דניאל הרשקוביץ:  רואים את האשכול החברתי-כלכלי משמאל לימין, מ-1, הנמוך ביותר, ועד ל-10, הגבוה ביותר, ואת מספר העסקים שנמצאים בממוצע

דניאל הרשקוביץ:  אפשר גם לראות את הקשר בעין: ככל שהאשכול החברתי-כלכלי עולה – מספר העסקים ל-1,000 תושבים עולה

דניאל הרשקוביץ:  גם בבדיקה סטטיסטית מצאנו שיש קשר בין האשכול החברתי-כלכלי ברשויות לבין מספר העסקים הקטנים והבינוניים ברשויות

דניאל הרשקוביץ:       בתרשים השני, ביצענו עוד חיתוך לפי אשכול חברתי-כלכלי

דניאל הרשקוביץ:  מאחר ויש קשר בין אשכול חברתי-כלכלי למגזר, בדקנו את הקשר בין מספר העסקים לבין אשכול חברתי-כלכלי, בחלוקה לרשויות ערביות ולרשויות יהודיות ומעורבות

דניאל הרשקוביץ:  אפשר לראות, קודם כל, שהממוצע של מספר העסקים הקטנים והבינוניים ל-1,000 תושבים הוא קצת יותר גבוה ברשויות הערביות

דניאל הרשקוביץ:  אנחנו רואים שכאשר מחלקים בין רשויות ערביות לשאר הרשויות יש קשר בשניהם, אבל בדיקה סטטיסטית שעשינו מלמדת שהקשר קצת נחלש ברשויות הערביות ומתחזק ברשויות היהודיות והמעורבות

דניאל הרשקוביץ:      בבדיקה השנייה, בשני התרשימים הבאים שאציג, בדקנו את מספר העסקים הקטנים הפעילים בפילוח לפי נפות, ולכל נפה הצמדנו את המדד המשולב שלה

דניאל הרשקוביץ:  המדד המשולב מחושב כמכפלה של המדד החברתי-כלכלי ומדד הפריפריאליות; פריפריאליות מוגדרת כאזור מרוחק מאפשרויות, שווקים, מקומות תעסוקה, השכלה, נכסים וכד', והמדד משקף את קרבתן של הרשויות המקומיות לריכוזי האוכלוסייה בארץ

דניאל הרשקוביץ:  ערכי המדד המשולב הם מ-1 עד 16

דניאל הרשקוביץ:  בצד שמאל אפשר לראות שהמדד המשולב של נפת גולן הוא 1; מצד ימין, המדד המשולב של תל אביב הוא 16; באמצע יש את רמלה עם 14 וחיפה עם 11

דניאל הרשקוביץ:  כמובן שהמדד נמוך יותר ככל שנפה היא פריפריאלית יותר ונמוכה יותר במדד החברתי-כלכלי

דניאל הרשקוביץ:       ישנן חמש נפות שבהן מספר העסקים ל-1,000 תושבים הוא מעל הממוצע

דניאל הרשקוביץ:  אחת בערך בממוצע, ועשר עם מספר עסקים ל-1,000 נפשות שנמצא מתחת לממוצע

דניאל הרשקוביץ:  ממוצע ל-1,000 תושבים, כמובן

דניאל הרשקוביץ:  כמו שאפשר לראות, בנפת תל אביב יש מעל 100 עסקים ל-1,000 תושבים; נפת רמלה עם סביב 30 עסקים ל-1,000 תושבים; בירושלים יש 40 ומשהו

דניאל הרשקוביץ:  זה סדר הגודל, של בין 30 ל-100 ומשהו

דניאל הרשקוביץ:       איפה אנחנו רואים מרכז פריפרי, אם אנחנו רואים? על פניו נראה שהפיזור של הנפות הוא לא שיטתי לפי המדד המשולב, בהקשר הזה של מספר העסקים

דניאל הרשקוביץ:  כלומר, נפות גבוהות במדד משולב יכולות להיות נפות גבוהות ונמוכות במספר עסקים, ולהיפך; נמוכות במדד המשולב וגבוהות במספר העסקים

מיכאל ביטון: אבל רוב הגבוהות הן במתאם

דניאל הרשקוביץ: תכף נגיע לזה

דניאל הרשקוביץ:  בבדיקה סטטיסטית אמנם לא מצאנו את הקשר, אבל בשתי נפות הקצה, רמלה ונפת גולן, היחס היה הפוך: בנפת הגולן המדד המשולב הוא נמוך אבל מספר העסקים הוא גבוה, ובנפת רמלה המדד המשולב הוא גבוה אבל מספר העסקים הוא נמוך

דניאל הרשקוביץ:  כשהוצאנו את נפות הקצה ראינו שהקשר הזה מתחזק

דניאל הרשקוביץ:  כלומר, יש קשר מסוים בין המדד המשולב לבין מספר העסקים הקטנים שנמצאים בנפה

דניאל הרשקוביץ:      התרשים הבא הוא איזה שהוא פיתוח של זה: בדקנו פיתוח עסקים נטו באותה השנה, עשינו ניתוח סטטיסטי וקיבלנו תוצאות דומות: אין קשר סטטיסטי ברור כשלעצמו, אבל כאשר מוציאים את שתי נפות הקצה האלה – מוצאים שהקשר מתחזק

טטיאנה (טניה) מזרסקי: אלה הנתונים אחרי שהוצאתם את רמלה ורמת הגולן, כן?     

דניאל הרשקוביץ: לא

דניאל הרשקוביץ:  כאן את רואה את כל הנתונים

דניאל הרשקוביץ:  אם מדברים על קשר, כאשר מוציאים את הקצוות, את רמלה ואת נפת הגולן, אז מוצאים קשר בין מדד משולב לבין מספר העסקים ל-1,000 תושבים

מיכאל ביטון: יש לך גרף שלא הראית אותו, שלדעתי הוא הכי חזק

דניאל הרשקוביץ: זה מה שאתה מתכוון?     

מיכאל ביטון: כן

מיכאל ביטון:  זה לדעתי מראה את התמונה

מיכאל ביטון:  ככל שאתה מאשכול סוציו-אקונומי גבוה, אז אתה באופן דרמטי עם המון עסקים קטנים

מיכאל ביטון:  כל האשכולות של 3-6 מדשדשים באזור 50%, ואשכולות 2 ו-1 יורדים ל-37% ול-14%

מיכאל ביטון:  יש פה תיאור ממש מדויק של הפערים שדיברנו עליהם

דניאל הרשקוביץ: כן, במספר העסקים ל-1,000 תושבים

מיכאל ביטון: כשיש ריבוי עסקים יש יותר תחרות, זמינות של שירות, איכות חיים

מיכאל ביטון:  כשיש פחות עסקים אז גם שימור ההון האנושי, זאת אומרת, במקומות האלה יכול להיות שרשתות או גופים מפעילים שירותים על חשבון האפשרות שאנשים יהיו בעלי עסקים קטנים, כי הם לא הפכו ליזמים

מיכאל ביטון:  תשלים את הדברים שלך

דניאל הרשקוביץ: כן

דניאל הרשקוביץ:  רק כמה מילים בנושא מקדם עסקים

דניאל הרשקוביץ:  קודם כל, הגדרה כללית של התפקיד: הסוכנות לעסקים קטנים מתארת אותו כקובע אסטרטגיה ותכנית עבודה לקידום העסקים הקטנים ברשות, ומחבר בין גורמים שונים ברשות, שבאים בממשק עם עסקים, לטובת היישום של התכנית הזו

דניאל הרשקוביץ:      אנחנו פנינו לרשויות מקומיות במספר שאלות, כולל בנושא הזה של מקדם עסקים, וכ-20% מהן הגיבו לבקשה שלנו

דניאל הרשקוביץ:  רק נציין שבסוכנות לעסקים קטנים ובינוניים במשרד הכלכלה קיים קורס לתפקיד מקדם עסקים

דניאל הרשקוביץ:  נכון ללפני עשרה חודשים, כשקיבלנו את המידע, היו כ-140 אנשים שעברו את הקורס, ולהערכת הסוכנות היו אז כ-100 מקדמי עסקים שעבדו ברשויות

דניאל הרשקוביץ:  בהקשר זה, למדנו מהרשויות שלא כל מי שמסיים את הקורס והוכשר כמקדם עסקים עובד אחר כך כמקדם עסקים, וגם שישנם מקדמי עסקים שלא עברו את הקורס

דניאל הרשקוביץ:  לכן, אין לנו נתון לגבי כמה מקדמי עסקים קיימים בכלל ברשויות

דניאל הרשקוביץ:  מה שכן ניתן לומר מהנתונים שהגיעו אלינו הוא שאין תקצוב ממשלתי לתפקיד, ושאין הגדרת תפקיד סטנדרטית לתפקיד מקדם עסקית

דניאל הרשקוביץ:  זה, למשל, בשונה מתפקיד אחר, שקשור לנושא וקיים באופן מובנה, והוא מנהל רישוי וקידום עסקים, שמוגדר ומתוקצב על ידי משרד הפנים

דניאל הרשקוביץ:      בנוסף, מצאנו שקיימת שונות גדולה בין הרשויות לגבי עצם קיום התפקיד, אם יש או אין אותו ברשות, וגם לגבי השימוש בו

דניאל הרשקוביץ:  כלומר, כיצד הן משתמשות בתפקיד של מקדם העסקים

דניאל הרשקוביץ:  ראינו גם שיש כלים אחרים לעידוד עסקים קטנים ובינוניים ברשויות, כאשר מקדם העסקים אינו בהכרח הכלי היחיד או המרכזי שקיים למטרה זו

דניאל הרשקוביץ:  זה תלוי ברשות

דניאל הרשקוביץ:  זהו, תודה

מיכאל ביטון: תודה רבה

מיכאל ביטון:  קודם כל, אני רוצה להגיד לכם תודה

מיכאל ביטון:  אני חושב שבעולם מתוקן, העיתונות העסקית הייתה נכנסת המון לעולם של עסקים קטנים

מיכאל ביטון:  אין לזה רייטינג, אין לזה פופולריות, כי אלה לא שמות גדולים או מותגים גדולים, ואין לעסקים הקטנים ארגוני יח"צ, דוברות ואיגודים

מיכאל ביטון:  הכלכלה הישראלית נשענת על העסקים הקטנים

מיכאל ביטון:  התחרות האמיתית היחידה שיש בישראל היא בין עסקים קטנים; היא לא בבנקים, לא ברשתות מזון, ביצרני מזון בלעדיים או ביבואני מזון

מיכאל ביטון:  היחידים שעושים תחרות אמיתית הם עסקים קטנים; כשיש ריבוי, יש תחרות

מיכאל ביטון:       זו גם הערובה היחידה - - - יישאר בקהילות ובמרחבים שהוא צומח בהם

מיכאל ביטון:  כי רשתות בינלאומיות שיפעילו שירותים של הסעדה בפריפריה, בסוף זה זכיין שיקום או ייפול, אבל ההון הגדול והרווחים לא נשארים בקהילה

מיכאל ביטון:  כשיש עסקים קטנים – ההון יכול להישאר

מיכאל ביטון:  זה מה שנקרא: "כלכלה מקומית מקיימת"

מיכאל ביטון:  זה ביטוי שעוד לא הוטמע

מיכאל ביטון:       גם אתה בודק את הסיפור הזה של הגולן, שמרוב בדידותו והמרחק שלו הבין שאם הוא לא יקים לעצמו את כל השירותים – אף אחד לא יספק לו אותם

מיכאל ביטון:  באזורים של יישובים ערביים לא תמיד יש אזורי תעשייה ותכנון תעשייתי, ואז הרבה מהפעילות זורמת וזולגת לעסקים קטנים ובינוניים, כי חברות ענק בכלל לא ממוקמות בכפרים וביישובים ערביים שאין בהם עתודות לתעשייה גדולה

מיכאל ביטון:       העסקים הקטנים היו צריכים להיות מוקד הפעילות של הממשלה, והם לפעמים נראים כדבר השולי

מיכאל ביטון:  יש לי שאלה לאוצר: מה נפח הפעילות הכלכלית של עסקים קטנים מסך הפעילות הכלכלית של עסקים, באחוזים?     

גל ברנס: גל ברנס, אגף תקציבים

גל ברנס:  עד כמה שאני זוכר את המספרים, הם בערך 50% מהתוצר

גל ברנס:  הם 99

גל ברנס: 5% ממספר העסקים, ו-50% מהתוצר

מיכאל ביטון: יש לך תפקיד חדש, גל, נכון? אתה יכול להגיד אותו לפרוטוקול?     

גל ברנס:  << אורח >>   רכז כלכלה וחקלאות

מיכאל ביטון: כל הכלכלה הישראלית?     

גל ברנס: לא

גל ברנס:  יש דברים שהם לא אצלי: הייטק, תקשורת, כל מיני

גל ברנס:  משרד הכלכלה ומשרד החקלאות

מיכאל ביטון: עכשיו, תגיד לי עם יד על הלב

מיכאל ביטון:  אתה אומר שעסקים קטנים מהווים 50% מהפעילות הכלכלית

מיכאל ביטון:  אתה, אישית, 50% מהזמן עוסק בעסקים קטנים?     

גל ברנס: מי שעוסק בעסקים קטנים זה משרד הכלכלה והתעשייה

גל ברנס:  יש לו אגף שלם לטובת הדבר הזה

מיכאל ביטון: אתה אחראי על הכלכלה

מיכאל ביטון:  יש לך סדר יום

מיכאל ביטון:  יש נערי אוצר

מיכאל ביטון:  עכשיו אתה מגלה לנו ש-50% מהכלכלה הישראלית זה עסקים קטנים

מיכאל ביטון:  אני שואל, בעקרונות של פארטו, לאן הולך זמן וקשב? האם 50% מהזמן שלכם עוסק בעסקים קטנים? כי ההיגיון אומר שכן

גל ברנס: 50% לא עוסק גם ביתר העסקים

מיכאל ביטון: תהיה עם יד על הלב

מיכאל ביטון:  הרי מביאים בחוק ההסדרים חוקים, לטפל במונופולים, לא לטפל

מיכאל ביטון:  לא ראינו חוק הסדרים חדש וחזק על עסקים קטנים

מיכאל ביטון:  לא ראינו השקעות בעסקים קטנים, למענקים

מיכאל ביטון:  יש מענקים להייטק, לחברות בינלאומיות, למפעלים גדולים להגיע לנגב ולגליל

מיכאל ביטון:  איזה מענקים יש לעסקים קטנים ובינוניים? 

קריאה: ולעצמאיים, אדוני

מיכאל ביטון: זה אותו הדבר

מיכאל ביטון:  עצמאי הוא בעל עסק

מיכאל ביטון:  הוא יכול להיות קטן, בינוני או גדול

גל ברנס: יש למדינה שני כלים מרכזיים לעזרה לעסקים קטנים ובינוניים: האחד הוא הסוכנות לעסקים קטנים ובינוניים, והכלים שהיא מפעילה, והשני הוא הקרן הלוואות בערבות המדינה לעסקים קטנים ובינוניים

גל ברנס:  הם כמובן מתוקצבים במסגרת הקרוב ותקציבם גדל

אלמוג כהן: בכמה הם מתוקצבים?     

גל ברנס: הם מתוקצבים ב - - -     

מיכאל ביטון: גל, אתה לא איתי

מיכאל ביטון:  תענה לי בכנות

מיכאל ביטון:  באמת

מיכאל ביטון:  זה דיון רגוע וכן

מיכאל ביטון:  50% מהכלכלה הישראלית נשענת על עסקים קטנים

מיכאל ביטון:  מי שעוסק בפעילות עסקית של גופים עסקיים באוצר, 50% מזמנו מוקצה לעסקים קטנים ובינוניים?      

גל ברנס: גם 50% לא מוקצה

גל ברנס:  הפוך, אנחנו עוסקים גם בחקלאות, גם ביוקר המחייה

מיכאל ביטון: אז ביחס לעסקים?     

גל ברנס: ביחס לעסקים אני לא בטוח שזה נכון

גל ברנס:  לא מדדתי את זה אף פעם, אבל בסוף, העיסוק הוא בפעילות משרד הכלכלה, וחלק מהותי מפעילות המשרד הם עסקים קטנים ובינוניים

מיכאל ביטון: יש לי חבר, אלוף פיקוד מרכז, שאמר בכנות: "היה כישלון בחווארה", בלי לספר סיפורים

אלמוג כהן: אתה מתחיל?     

מיכאל ביטון: אלמוג הגיע, לא ראיתי

מיכאל ביטון:  עזוב את זה, זה היה סתם

מיכאל ביטון:  רק לגבי הכנות

מיכאל ביטון:  אתה גם הלכת והתנצלת בטלוויזיה; אנשים יודעים להתנצל על משהו

אלמוג כהן: זו הגדולה

אלמוג כהן:  אצלכם עוד לא התנצלו

מיכאל ביטון: אז אני שואל אתכם, בכנות: האם הקשב של האוצר לעסקים קטנים הוא כמו הייצוג שלהם בכלכלה? מבחינת הקשב, היוזמות, החקיקה

מיכאל ביטון:  זו שאלה אחת, צריך תשובה טובה עליה

מיכאל ביטון:  השאלה השנייה: איך קרה שאתם יודעים לתת ל-50% מהפעילות העסקית מענקים, כגון מענקים לחברות הייטק, כמו שראינו 600 מיליון ₪ שניתנו לחמש חברות בבאר שבע

מיכאל ביטון:  במקום להביא אלפי עובדים הן הביאו אולי 200 עובדים, ועד היום אני מחפש את העובדים האלה

מיכאל ביטון:  אף אחד לא הקים ועדת חקירה על הדבר הזה, אבל נתנו 600 מיליון ₪ שהלכו לפח

מיכאל ביטון:  אחרי זה יש מענקים למפעלים בפריפריה, ואחרי זה יש מענקים לחברות בינלאומיות והטבות מס

מיכאל ביטון:  אז סקטור אחד יודע לקבל מענקים מהמדינה

מיכאל ביטון:      אתה בא ואומר: לנו, לעסקים הקטנים, יש לנו הלוואות

גל ברנס: יש גם מענקים

מיכאל ביטון: אין מענקים

מיכאל ביטון:  אין

גל ברנס: נמצאים פה הסוכנות, הם מספקים

מיכאל ביטון: אין מענקים לעסקים קטנים, ברנס

מיכאל ביטון:  אל תגיד דבר שאין

מיכאל ביטון:  הרשות לעסקים קטנים, יש מענקים לעסקים קטנים?     

גלי בן מיכאל: יש בהחלטת ממשלה 550 מענקים להקמת אתרים בדיגיטל, מסחר מקוון

אורן בוטא: כסף קטן

גלי בן מיכאל: עכשיו סיימנו סבב של מענקים להגדלת הדיגיטציה במחשוב

גלי בן מיכאל:  אני לא זוכרת את ההיקף - - -     

מיכאל ביטון: עזוב, זה לא - - -     

גל ברנס: אנחנו מסבסדים ביותר מ-100 מיליון ₪ בשנה פעולות לעסקים קטנים

אורן בוטא: קופות רושמות, דברים כאלה, זה כסף קטן

גלי בן מיכאל: אבל החזרי הוצאות, השתתפות בהוצאות - - -     

גל ברנס: זה מענק

גל ברנס:  זה מה שעושים גם בתעשייה

מיכאל ביטון: ברנס, זה לא נכון

מיכאל ביטון:  אני לא יודע אם אתה לא מנוסה או שאתה רוצה להתווכח

גל ברנס: אני מנוסה מספיק כדי לדעת להגיד שפעילות המעו"ף מתוקצבת בשנה ביותר - - -     

מיכאל ביטון: לחברת הייטק, נכון? יש לכם רשות לחדשנות?     

גל ברנס: גם חברת הייטק מוגדרת כעסק קטן או בינוני

גל ברנס:  בסוף, חברת הייטק עם מחזור של עד 100 מיליון ₪, עם עד 100 עובדים, זה עסק קטן או בינוני

מיכאל ביטון: יש מענק לחברת הייטק קטנה? של שניים, שלושה עובדים? אין לה מענק

גל ברנס: כמובן

גל ברנס:  כל הסטארט-אפים ברשות החדשנות מקבלים מענקים

גל ברנס:  אני אעשה סדר בדברים: עסק קטן מוגדר כעסק של עד 20 מיליון ₪ מחזור או עד 20 עובדים

גל ברנס:  בינוני מוגדר כעסק של עד 100 מיליון ₪ מחזור או עד 100 עובדים, ועסק זעיר – עד 2 מיליון ₪

גל ברנס:  רוב העסקים שמקבלים מענקים מהמדינה, בין אם ברשות ההשקעות של משרד הכלכלה, בסוכנות לעסקים קטנים ובינוניים או ברשות החדשנות - - -     

מיכאל ביטון: לרשות לעסקים אין מענק לעסק

מיכאל ביטון:  אתה חוזר על דבר לא נכון

מיכאל ביטון:  היא רוצה לשפר לו את הדיגיטציה אז היא עוזרת לו להקים אתר; היא לא נותנת מענק הקמת עסק קטן

מיכאל ביטון:  אין מענק הרחבת עסק קטן

מיכאל ביטון:  אין דבר כזה

גל ברנס: כשבא עסק קטן ורוצה להתחיל לפעול, אז הוא צריך יועצים - - -     

מיכאל ביטון: הוא מקבל רק הלוואה

מיכאל ביטון:  תכנית עסקית זה כלום, זה לא כסף

מיכאל ביטון:  להקים את העסק עולה 1,000,000 ₪

מיכאל ביטון:  התכנית העסקית היא 4,000 ₪

אלמוג כהן: אדוני, אתה עושה היום תכניות עסקיות בעמותות פרטיות

מיכאל ביטון: אין בעיה, תיתן תכנית עסקית, אבל גם העסק הגדול מקבל תכנית עסקית, ליווי, הלוואות ומענקים

מיכאל ביטון:  העסק קטן מקבל תכנית עסקית, ליווי והלוואות – בלי מענקים

מיכאל ביטון:  זה המצב, זה לא אותו הדבר

גל ברנס: אני מחלק בין תעשייה לבין כל היתר

גל ברנס:  גם בתעשייה, ברשות ההשקעות במשרד הכלכלה, יש מענקים

גל ברנס:  רובם הולכים לעסקים עם מחזור של עד 100 מיליון ₪

גל ברנס:  אני לא רוצה לטעות אז אני מבקש להעביר את הנתונים לוועדה

מיכאל ביטון: גם בזה אתה טועה

מיכאל ביטון:  העסקים בתעשייה שמקבלים מענקים, לפעמים זה פעילות של מאות מיליוני שקלים

מיכאל ביטון:  סך הכסף שהולך במענקים לחברות בינלאומיות ולעסקים גדולים ובינוניים הוא רוב הכסף

גל ברנס: זה כי גם ההשקעות שלהם הן רוב ההשקעות

מיכאל ביטון: אני חוזר איתך ליזם הקטן

מיכאל ביטון:  אדם הקים מבשלת בירה עם שני עובדים בירוחם, הקים תצפית כוכבים עם שני עובדים

מיכאל ביטון:  הוא בעל הגופים

מיכאל ביטון:  הוא שואל: "מה יש לכם לעזור לי?"

מיכאל ביטון:  אומרים לו: "ניתן לך ליווי עסקי, ואתה תשתתף ב-25% מעלות התכנית העסקית"

מיכאל ביטון:  נכון, תמי? אי אפשר לעבוד עליי

מיכאל ביטון:  "אחרי זה אתה צריך עוד משהו שנעשה למענך? דיגיטציה? אולי בפרויקט מסוים נעזור לך לבנות אתר?"

מיכאל ביטון:  אלה אלפי שקלים בודדים

מיכאל ביטון:  הוא אומר: "תנו לי מענק

מיכאל ביטון:  למה למפעל שקם פה לידי, של 100 מיליון ₪, יש מענק של 10-20 מיליון ₪, ואני מקבל אפס?"

מיכאל ביטון:  מה התשובה? "קח הלוואה"

מיכאל ביטון:  למה עסק קטן לא יהיה זכאי למענק אם הוא נושא ב-50% מצמיחת המשק? מילא, אם הוא היה תורם רק 5% מהמשק, הייתם אומרים: הוא שולי בפעילות

מיכאל ביטון:  אבל אתם מודים שהוא מהווה 50% מהמשק

גל ברנס: אבל זה לא נכון ש-50% האחרים מקבלים

גל ברנס:  רק התעשייה שהיא בסדר גודל של 10%-11% מקבלת, ושם מקבלים גם העסקים הקטנים וגם הגדולים

גל ברנס:  כולם מקבלים

מיכאל ביטון: גם בעסקים הקטנים, לא כולם יבקשו מענק ולא כולם צריכים אותך, אבל העסק הקטן של שני עובדים שרוצה מענק היום – אין לו דרך לקבל ממך מענק

גל ברנס: גם הסופרים בישראל, שהם גדולים, גם הם לא יכולים לקבל מענק

מיכאל ביטון: הם קיבלו בקורונה מענק בלי סיבה

גל ברנס: כולם קיבלו, הקטנים בעיקר

מיכאל ביטון: לא תמיד

מיכאל ביטון:  יש גדולים שקיבלו מענק וחילקו דיבידנדים

מיכאל ביטון:  הקטנים קיבלו רק אם הם הפסידו 40%

מיכאל ביטון:  זה לא אותו הדבר

מיכאל ביטון:  היו לנו חברות הלבשה, תעופה ותיירות שהיו ברווחי שיא בקורונה וקיבלו מענקים מהמדינה

מיכאל ביטון:  רק העסקים הקטנים שהפסידו 40%; זה שהפסיד 35% לא קיבל מענק

גל ברנס: תלוי איזה

גל ברנס:  בסוציאלי קיבל

אלמוג כהן: אדוני היו"ר, ברשותך

אלמוג כהן:  מר ברנס, אני אפרש את מה שכבוד היו"ר אומר: אתם לא מוכווני מטרה לעסקים הקטנים והבינוניים, שבהכרח, בגלל כל המשתנים, לא נהנים מהפירות שאתם יכולים להציע לעסקים הגדולים ולעסקים "הנחשבים", שמקבלים את זה מכם

אלמוג כהן:  מענקים, לא רק כפי שהיו"ר ציין – מענקים בכסף

אלמוג כהן:  הם פשוט לא מקבלים את זה מכם

אלמוג כהן:  לנו זה עולה הרבה יותר יקר, כי כשעסק קטן נופל, בעל העסק הולך, שלושה-ארבעה עובדים שלו הולכים לאבדון, המשפחה הולכת

אלמוג כהן:  לנו כמדינה זה עולה הרבה יותר יקר

אלמוג כהן:  אתם צריכים להיות מוכווני מטרה, סלח לי שאני אומר את זה – למסכנים

אלמוג כהן:  זה מה שהיו"ר בא לומר פה

אלמוג כהן:       עסקים בנגב ובגליל, גם בקורונה, קיבלו מענקי עוני, שעד היום חלקם פרוסים שנים קדימה כדי להחזיר אותם

אלמוג כהן:  אז מה הועילו חכמים בתקנתם? בסוף, העוני שלהם יחזור אליכם

מיכאל ביטון: אלמוג, הפתיח שלך היה מצוין ובאמת הסברת אותי יפה

אלמוג כהן: תודה, אדוני

אלמוג כהן:  למדתי ממך, מהטוב ביותר

מיכאל ביטון: אני לא רוצה ללכת לאיבוד בענייני הקורונה; אני חוזר לנקודה

מיכאל ביטון:  ברנס, תפתח את הראש בשם האוצר

מיכאל ביטון:  50% פעילות עסקית ותרומה למשק

מיכאל ביטון:  האם 50% מהזמן שלנו מוקצה להם? מהקשב? האם היוזמות שלנו מוקצות להם? האם אנחנו יודעים מה אנחנו עושים בעולם העסקים הקטנים? האם ראוי שלהם לא יהיה מסלול של מענק לעומת חברות אחרות וגופים אחרים?      אתה יודע מה הגילוי? שמשרד נגב-גליל, באחת מהחלטות הממשלה, היו לו 300,000-400,000 ₪

מיכאל ביטון:  מי שם את זה שם? עבדך הנאמן

מיכאל ביטון:  הייתה הזרמת כסף, ומה היה כתוב על הכסף הזה? "מענקים לעסקים קטנים"

מיכאל ביטון:  אז כולם אמרו: "אנחנו לא יודעים לתת מענקים לעסקים קטנים, זו בעיה משפטית"

מיכאל ביטון:  טוב, הסכמנו שניתן 40,000 ₪ מענק, מתוכו 3,000-4,000 ₪ זה התכנית העסקית, והשאר להקמת עסק, שדרוג עסק או כניסה לסחר דיגיטלי והרחבת ה-Capacity

מיכאל ביטון:  אתה יודע מי לקח את כל הכסף? עבדך הנאמן

מיכאל ביטון:  בכל הנגב היה 400,000 ₪

מיכאל ביטון:  הכל בא לירוחם

מיכאל ביטון:  כמעט בנינו מנגנון, עם מעו"ף ועם ייעוץ משפטי, ונתנו ל-10-20 עסקים מענקים

מיכאל ביטון:       אתה לא יודע מה זה עושה

מיכאל ביטון:  אתה נכנס למסעדה שנראית איום ונורא

מיכאל ביטון:  האוכל טעים אבל הכיסאות, השולחנות והשירותים על הפנים

מיכאל ביטון:  ב-40,000 ₪ זה נראה טוב

מיכאל ביטון:  פתאום הוא מכפיל מכירות

מיכאל ביטון:  איך הצלחנו לעשות את זה עם כספי ממשלה? זרענו איזה פיילוט

מיכאל ביטון:  אני כבר שנה, בוועדת כלכלה, קורא לכם לשים 20-30 מיליון ₪ פיילוט על הדבר הזה ולבדוק את עצמכם

מיכאל ביטון:  וגם, מה שאגף המחקר מלמד אותנו זה שה- Data Base לא טוב על עסקים; אתם לא יודעים כמה עסקים יש בכל זמן נתון בכל רשות

מיכאל ביטון:  כמה נסגרו, כמה נפתחו

אלמוג כהן: אדוני, אפשר להתחיל את הפיילוט הזה בבאר שבע, שלדעתי היא העיר עם האחוז הגבוה ביותר של עסקים שנסגרים במדינת ישראל

אלמוג כהן:  בואו נחבר לכם אנשי מקצוע מצוינים, שלכם, שכמו שאומר שהיו"ר – יצילו משפחות

מיכאל ביטון: אני מוכן ש-50% ילך לבאר שבע, אבל יש גם ירוחם, ערד, קריית שמונה

אלמוג כהן: 50% לירוחם? אדוני

מיכאל ביטון: לא

מיכאל ביטון:  יש עוד יישובים בפריפריה

מיכאל ביטון:  תשים גם ברהט, תשים בעוד מקומות

מיכאל ביטון:  אני חייב שתיפתחו לדבר הזה

גל ברנס: משרד האוצר לא קובע מה עושים עם התקציבים

גל ברנס:  יש את הסוכנות לעסקים קטנים ובינוניים - - -     

מיכאל ביטון: מי קובע?     

גל ברנס: משרד הכלכלה

מיכאל ביטון: איפה נציג משרד הכלכלה? איפה הסמנכ"ל? מנכ"ל? הוא גם לא חושב שזה חשוב לבוא לדיון כזה

מיכאל ביטון:  אם יש משהו שאני לומד היום, זה מעמדם של העסקים הקטנים בישראל

מיכאל ביטון:  מעמדם הציבורי הוא בקנטים, זה המצב

מיכאל ביטון:  אין להם לובי, אין להם איגוד, אין להם עוצמה, אין להם יכולת להשפיע על מדיניות

מיכאל ביטון:  מי יהיה להם לפה? רק אתם

מיכאל ביטון:  או אנחנו או אתם

מיכאל ביטון:  עדיף ששנינו

מיכאל ביטון:  למה? כי אתם מבוססי נתונים

מיכאל ביטון:  האוצר אוהב לפעול לפי נתונים

מיכאל ביטון:  והוא צריך לשאול את עצמו: אם הגופים האלה תורמים 50% לפעילות, והם 100% תחרות, הרי כל היום יש בעיית ריכוזיות – איך אנחנו לא מושקעים שם?     אתה יודע מה האוצר עשה במקום להיות מושקע שם? גירש את הנושא ממנו, באמצעות הפרטת השירות של מט"י

מיכאל ביטון:  הוא אמר: גם את זה תוציאו לחברות פרטיות

גל ברנס: שוב, זה משרד הכלכלה

מיכאל ביטון: מה זה משרד הכלכלה?      

גל ברנס: יש משרד במדינה - - -     

מיכאל ביטון: והוא יכול לעשות מה שהוא רוצה? או שהוא צריך להתייעץ עם האוצר? הוא צריך לבוא לאוצר ולקבל אישור למה שהוא רוצה

גל ברנס: הוא לא צריך לקבל אישור

גל ברנס:  יש תקציב לזכויות עסקים קטנים ובינוניים

גל ברנס:  הפועלים בו עושים בהתאם לסדרי העדיפויות שלהם

גל ברנס:  אנחנו לא מאשרים להם כל פעולה - - -     

מיכאל ביטון: כמה כסף יש שם? 100 מיליון ₪, אמרת?     

אלמוג כהן: 5 מיליארד ₪

מיכאל ביטון: כמה כסף יש ברשות החדשנות לחברות הייטק? כמה יש במענקים לתעשייה? מאות מיליונים

אלמוג כהן: אבל גם כמה מה-50% הם עסקים של מעל 100 מיליון ₪?      

מיכאל ביטון: כמה מה-100 מיליון ₪ האלה הולכים למענקים? לא הרבה

אלמוג כהן: ברשותך, אמרת ש-50% מהמשק הישראלי הוא עסקים קטנים ובינוניים

אלמוג כהן:  נכון? הקריטריון של בינוני הוא 100 מיליון ₪ דרומה

אלמוג כהן:  כמה מתוך ה-50% שציינת נמצאים בקריטריון של עסקים בינוניים?     

גל ברנס: אני אחדד שוב

גל ברנס:  אם סופרים עסק-עסק, 99

גל ברנס: 5% מהעסקים נחשבים קטנים או בינוניים

אלמוג כהן: אני אחדד את השאלה

אלמוג כהן:  כמה מוגדרים עסקים קטנים? לא בינוניים

אלמוג כהן:  כי בגלל שלבינוניים יש מחזורים גדולים, היכולת שלהם, עם התזרים מזומנים, להתאים את עצמם לתקופות ולגובה הגלים הוא גבוה יותר

אלמוג כהן:  לכן אני מנסה להבין מהחכמה שלך כמה עסקים קטנים יש? מספר אמפירי מאוד, כמה אחוזים?      

גל ברנס: אני אבדוק את זה ונחזיר תשובה

אלמוג כהן: אני אשמח

אלמוג כהן:  כי לדעתי, ברגע שאתם תבינו את זה טוב יותר מאיתנו – אתם גם תמצאו פתרונות מאוד יצירתיים

אלמוג כהן:  הם אלה שמחזיקים את הכלכלה הישראלית

מיכאל ביטון: עכשיו, תוסיף לזה את מה שאתה מגלה: שככל שאתה הולך לנגב ולגליל אין עסקים קטנים

מיכאל ביטון:  זאת אומרת, אתה במינוס שם

גל ברנס: אין עסקים בכלל, זה לא קטנים

מיכאל ביטון: יש עסקים

מיכאל ביטון:  זה לא נכון מה שאתה אומר

מיכאל ביטון:  למשל, לפעמים התעשייה ביישובי פריפריה היא גבוהה ביחס לאוכלוסייה

גל ברנס: בסוף, כל מפעל עד 100 מיליון ₪ או 100 עובדים, גם הוא בתוך הקטגוריה של עסקים קטנים-בינוניים

מיכאל ביטון: אני דיברתי על קטנים עכשיו, תישאר בקטנים

מיכאל ביטון:  יזם קטן, תיירותי, פנאי, אוכל, הסעדה, שירותים

מיכאל ביטון:  אלה העסקים הקטנים

מיכאל ביטון:  תישאר בקטנים, כי הבינוניים יכולים לבלבל את התמונה

מיכאל ביטון:  אלמוג צודק, עסק בינוני הוא קרוב ל-100 מיליון ₪

מיכאל ביטון:  זה מאפשר איזו שהיא יציבות פיננסית או תזרים

מיכאל ביטון:  אנחנו עוד נשוב אליך, אבל תן למה שאנחנו אומרים לשקוע

מיכאל ביטון:  עוד לא הוגש תקציב המדינה, תביאו בשורה

מיכאל ביטון:  שימו 20 מיליון ₪ למענקי הרחבה והקמה של עסקים קטנים בפריפריה, פיילוט

מיכאל ביטון:  תאמין לי, זה שווה יותר מכל שקל שתשים

מיכאל ביטון:      אתה יודע עוד נתון עצוב, ברנס? מה אחוז המימוש של ההלוואות שזמינות לעסקים קטנים בנגב ובגליל?     

גל ברנס: הקרן לערבות המדינה היא במימוש של 100% מהתקציב כל שנה

מיכאל ביטון: לא אמרתי הקרן לערבות המדינה, אתה לא מקשיב לשאלות

מיכאל ביטון:  מה אחוז המימוש של הלוואות בנגב ובגליל בקרב עסקים קטנים, ממה שמוקצה להם?     

גל ברנס: מה זה אומר? אני לא מכיר את הנתון שמוקצה כסף לעסקים קטנים

מיכאל ביטון: עסקים קטנים לא לוקחים הלוואות

גל ברנס: עסקים בכלל במדינת ישראל לא לוקחים הלוואות

גל ברנס:  בגלל זה, אחר כך עשו עבודה וניסו לזהות מהם החסמים של עסקים קטנים ובינוניים

גל ברנס:  אחד החסמים העיקריים שנמצאו זה היכולת שלהם לקחת הלוואה, ובהתאם לכך נפתחה הקרן לערבות המדינה, כדי לגשר על החסם הזה

מיכאל ביטון: אבל הם לא לוקחים הלוואות

מיכאל ביטון:  א', עד עכשיו לא לקחו כי הריבית בבנקים הייתה טובה, ו-ב', עסק קטן פוחד, כי זה גורלו, אין לו שומנים

מיכאל ביטון:  זו לא חברה בע"מ, שאם היא נפלה אז זה לא משפיע על הבית שלי

מיכאל ביטון:  בעסק קטן כל המשפחה נופלת, אז הוא לא לוקח הלוואות

מיכאל ביטון:  אז אתה מקצה לשם כסף, להלוואות לעסקים קטנים, וזה לא ממומש

מיכאל ביטון:  אם היית מקצה את אותו הדבר למענקים היית רואה 100% ביצוע והיית מקבל גדילה של תעסוקה, כי ההשלכה של 100 עסקים קטנים עם שני עובדים שהופכים לארבעה עובדים, זה בעצם תוספת של 200 עובדים

מיכאל ביטון:  תוספת של 200 עובדים היא כמו להקים שני חמישה מפעלים בינוניים

מיכאל ביטון:      עכשיו, הם ייסגרו

מיכאל ביטון:  ייסגרו 30%

מיכאל ביטון:  אבל אם תקים מפעל אחד של 200 עובדים ממענקי מדינה, כמו שהיא ניסתה לחדש את נגב קרמיקה והייתה שם הונאה, אז הלך למדינה כל הכסף

מיכאל ביטון:  מ-100% זה נהיה 0%

מיכאל ביטון:  אם תפזר את הסיכונים ותיתן ל-100 עסקים את המענקים – 30% ייסגרו, אבל ב-70% ניצחת

מיכאל ביטון:  הגדלת הרבה עובדים בכל פריפריה

מיכאל ביטון:       אני ראיתי במו עיניי, אני עסקתי בזה

מיכאל ביטון:  המצאתי לעצמי מנגנון טיפול בעסקים קטנים משלי, עם תורמים, עם הכסף הזה בנגב גליל

מיכאל ביטון:  אבל למה זה צריך להיות תלוי רוח מקומית? המדינה יודעת לשים דברים אחרים ביריעות, בעלי תפקידים שחשובים לה

מיכאל ביטון:  שתיקח את ה-100, 150 רשויות בסוציו-אקונומי נמוך ותשים בכל אחת מקדם רשויות ועסקים, ושתתן לו יכולת לתת מענק

אלמוג כהן: אדוני, יש פה משהו שיותר מטריד אותי, ואני אומר את זה דווקא לחברנו מהאוצר

אלמוג כהן:  מרגיש לי שאתם לא יודעים שהעתיד של מדינת ישראל זה הנגב והגליל

אלמוג כהן:  תל אביב, שפלה – סיימנו, מיצינו הכל

אלמוג כהן:  אתם חייבים לעשות Switch בראש ולהבין שב-2048, 2050, אם אתם, אנחנו וכל שאר הגופים המבצעים לא נשקיע את נפשנו בנגב והגליל מהיום, מאתמול – אנחנו פשוט נפסיד במערכה

אלמוג כהן:  היום בבאר שבע, למשל, שזו עיר מטרופולין, אחוז העסקים הקטנים שנסגרים מדי שנה הוא הגבוה ביותר במדינת ישראל

אלמוג כהן:  איך אתם נותנים על זה את הדעת? לנו זה אסון כי זה חוזר אלינו כמו בומרנג: אם זה דרך חדלות פירעון, אותן משפחות שפתאום נתמכות בביטוח לאומי – זה עולה לנו הרבה יותר יקר

אלמוג כהן:  מרגיש לי שאתם לא עשיתם את ה-Switch וחשוב שתעשו, כי אין יותר עתיד במרכז

גל ברנס: אני מתקצב את משרד הכלכלה והתעשייה

גל ברנס:  הרוב המוחלט של התקציב שלו הולך לפריפריה, לנגב והגליל

גל ברנס:  כמעט כלום לא מגיע ליתר הארץ

אלמוג כהן: אתה יודע להגיד לי באחוזים?     

טטיאנה (טניה) מזרסקי: זה לפי קריטריונים שיש לכם?     

גל ברנס: כן

גל ברנס:  פעם אחת יש את חוק עידוד השקעות הון, שהוא מתעדף את אזור פיתוח א'; זה בקירוב קריית גת דרומה ויוקנעם צפונה

אלמוג כהן: רגע, ברשותך, קריית גת דרומה – זאת אומרת שבאר שבע היא באזור עדיפות א'?     

גל ברנס: אני לא בטוח כי יש שם עוד כללים מעבר

גל ברנס:  אני לא יודע את הרשימה בעל פה

גל ברנס:  אני אומר שזה בקירוב

אלמוג כהן: אני אסבר לך את האוזן – באר שבע היא לא באזור עדיפות א'

גל ברנס: זה פעם אחת

גל ברנס:  בפעם השנייה יש תעדוף מפאת אזור עדיפות לאומית, שאת זה קובעת הממשלה

גל ברנס:  גם שם, רוב כלי הסיוע הם לפי הטבלה הזו; או שמתעדפים אזורי עדיפות לאומית או שנותנים רק לאזורי עדיפות לאומית

גל ברנס:  גם כל פיתוח אזורי התעשייה שעושה משרד הכלכלה מתבצע רק באזור פיתוח א'

גל ברנס:  זאת אומרת, הרוב המוחלט של תקציבי משרד הכלכלה - - -      

מיכאל ביטון: תגיד, שמעת על 600 מיליון ₪ שהלכו לפח מ-2014 עד 2018-2019? שנועדו להביא עובדים בהייטק לנגב? שמעת על זה?     

גל ברנס: לא

מיכאל ביטון: זה ניתן לחמש חברות

גל ברנס: ממשרד הכלכלה?     

מיכאל ביטון: כן, מרשות החדשנות

גל ברנס: רשות החדשנות היא לא משרד הכלכלה

מיכאל ביטון: זה לא קשור לאוצר?     

גל ברנס: האוצר עובד מול כל גופי הממשלה

מיכאל ביטון: למי רשות החדשנות קשורה עכשיו?     

גל ברנס: עכשיו היא במשרד המדע

מיכאל ביטון: ואיפה היא הייתה פעם?      

גל ברנס: היא הייתה במשרד הכלכלה לפני

מיכאל ביטון: בשנים שזה היה, זה היה בכלכלה

גל ברנס: אבל זה גוף עצמאי, זה לא גוף שכפוף למשרד

מיכאל ביטון: אז זה לא כסף שלנו? של האזרחים?     

גל ברנס: כל תקציב המדינה הוא כסף של האזרחים

מיכאל ביטון: שמעת על האירוע הזה?     

גל ברנס: אני לא מכיר

מיכאל ביטון: 600 מיליון ₪ לחמש חברות על פני חמש שנים

מיכאל ביטון:  מתוכן חברה אחת קיבלה 324 מיליון ₪

מיכאל ביטון:  כשבודקים כמה עובדים יש לה בנגב – היא מספרת על 100 עובדים

מיכאל ביטון:  תעשה חשבון: 324 מיליון ₪ חלקי 100, 3,240,000 ₪ לכל עובד

מיכאל ביטון:  אם היינו בונים לו וילה ב-1,000,000 ₪ ונותנים משכורת חינם ל-20 שנה, היינו מביאים אותו בלי החברה הזאת

מיכאל ביטון:  תראה כמה כסף הלך לפח

מיכאל ביטון:  600 מיליון ₪

מיכאל ביטון:  מדברים איתך פה על פיילוט, לנסות לחשוב מחדש על המערכת: להתחיל לתת מענקים לעסקים קטנים ולראות מה זה יעשה בנגב ובגליל

מיכאל ביטון:  לפעמים קלים על ההדק בכסף ואף אחד לא נותן את הדין על לאן הוא הלך

מיכאל ביטון:  אני מקווה שנצליח לפתוח את הראש לקובעי המדיניות

מיכאל ביטון:  טטיאנה

טטיאנה (טניה) מזרסקי: יש לי שאלה, אדוני היו"ר: האם יש גוף אחד שמרכז את כל הנתונים של עסקים קטנים? עוקב אחרי סגירה ופתיחה? מטפל בפניות של עסקים קטנים? האם עסקים קטנים יודעים שיש כתובת? האם המידע הזה גלוי וחשוף לציבור? הרי, אם אין שליטה מדויקת ואין נתונים, והבנתי מהסקר של ממ"מ שאין גורם שיכול לספק נתונים מלאים – האם נעשים צעדים כדי לתקן את המצב?     

מיכאל ביטון: השאלה שלך היא מעולה

מיכאל ביטון:  הדו"ח מראה מצב לא טוב

מיכאל ביטון:  יש רק גוף אחד שאמון על עסקים קטנים, שהוא הסוכנות לעסקים קטנים - - -     

טטיאנה (טניה) מזרסקי: סוכנות בין מי למי? בין עסקים קטנים לממשלה? למשרד הכלכלה?     

מיכאל ביטון: עצם זה שאין מידע אונליין כל יום על כל הרשויות בישראל, על כמה עסקים נפתחו וכמה נסגרו, לפי פילוח של כל רשות – זה סימן לא טוב

מיכאל ביטון:  המידע הזה לא כל כך קשה

מיכאל ביטון:  מספיק שתהיה סינרגיה בממשלה בין רשות המיסים למע"מ

טטיאנה (טניה) מזרסקי: נכון

טטיאנה (טניה) מזרסקי:  כי כולם מגישים דו"חות כספיים

מיכאל ביטון: מה הבעיה, טטיאנה? שזה יותר מדי תלוי ברשות המקומית

מיכאל ביטון:  זאת אומרת, המדינה לא השתלטה על האירוע של עסקים קטנים עד הסוף

מיכאל ביטון:  היא גם חילקה את זה לספקים

טטיאנה (טניה) מזרסקי: אז אולי צריך לתת יותר סמכויות לרשות מקומית, אבל שהם ירכזו וכן יעשו את העבודה

מיכאל ביטון: סמכויות

מיכאל ביטון:  אולי רכז שיכול ללוות עסקים, שיהיו לו כלים ומענקים

טטיאנה (טניה) מזרסקי: יש ניסיון עם מקדם עסקים קטנים, אבל יש רשויות שהן ללא מימון של הממשלה

מיכאל ביטון: זה כלום; זה 10% מהרשויות

מיכאל ביטון:  יש 266 רשויות בישראל, ולפי הדו"ח יש 25 מקדמי עסקים

טלי לאופר: לא, זה מבין אלה שענו

מיכאל ביטון: הנה, בואי, גלי

גלי בן מיכאל: אני גלי בן מיכאל ואני מנהלת את מערך המעו"ף בסוכנות לעסקים קטנים תחת משרד הכלכלה

גלי בן מיכאל:  אני אענה רגע לשאלה הספציפית ששאלת, ואז אם תרצו שאתן סקירה על פעילות המעו"ף – בשמחה רבה

גלי בן מיכאל:      הקורס הוא לא איזה שהוא קורס עם תעודה; זה קורס שיזמנו כדי להעביר ידע לנציגי רשויות במספר תחומים, כדי לשפר את הסביבה העסקית

גלי בן מיכאל:  עשינו שלושה קורסים שבהם השתתפו כ-140 נציגים, מתוכם כמעט 100 סיימו

גלי בן מיכאל:  זה מאוד וולונטרי; ראש הרשות מחליט את מי לשלוח, זה לא משהו מובנה

טטיאנה (טניה) מזרסקי: גם אני מגיעה מרשות מקומית אז אני מכירה היטב

טטיאנה (טניה) מזרסקי:  אני פשוט רוצה לשמוע תשובה רשמית לגבי איך הולכים לרכז ולקדם, לא בשביל כותרות שנעשה

טטיאנה (טניה) מזרסקי:  אם אנחנו מעבירים את זה לרשות מקומית, ואתם מעבירים ידע לנציג של רשות מקומית, אז מה הלאה?     

מיכאל ביטון: מה התשובה שלך לטענה של אגף המחקר והמידע שאין לכם בכלל תמונה כללית עדכנית?     

גלי בן מיכאל: נכון, אנחנו בבעיה

מיכאל ביטון: למה זה ככה? אתם היחידים שאמונים על הנושא

גלי בן מיכאל: יש מגעים עם כל מיני משרדי ממשלה כדי לקבל נתונים, יש לנו מחקרים עם הלמ"ס, זה מעט המידע שאני זוכרת מהנציג שלנו

מיכאל ביטון: ברנס, אתה קולט שאין לנו גוף לאומי שיודע את נתוני העסקים הקטנים?     

גל ברנס: בטח שיש

גל ברנס:  א', הסוכנות מוציאה בכל שנה דו"ח של מעל 100 עמודים על העסקים הקטנים והבינוניים

גל ברנס:  הנתון הספציפי שחסר פה, ואני לא יודע אם הוא קיים בגופים אחרים במדינה, הוא היחס בין אותם עסקים לרשויות מקומיות

מיכאל ביטון: למה שלא יהיה קיים? לכל עסק יש כתובת, הוא רשום במע"מ ובמס הכנסה

מיכאל ביטון:  זה הכי מתועד

מיכאל ביטון:  לא ביקשנו תיעוד של עסקים שחורים

גל ברנס: יכול להיות שצריך לעבד אותם ולבקש אותם מרשות המיסים - - -     

מיכאל ביטון: מה זה לעבד? זה בלחיצת כפתור

גל ברנס: שום דבר במדינה הזו הוא לא בלחיצת כפתור

מיכאל ביטון: למה? את המענקים בקורונה לא נתת דרך מאגרי המידע של מס הכנסה ומע"מ?      

גל ברנס: נתנו אותם רשות המיסים

אלישיב ממן: אני אלישיב ממן, רשות המיסים

אלישיב ממן:  אני יכול להתייחס לנושא של הנתונים של הפתיחה והסגירה של תיקים

אלישיב ממן:  זה תמיד נשמע כאילו יש לרשות המיסים את כל הנתונים, אבל הנתונים שיש לנו הם לא מדויקים כמו שכולם חושבים

אלישיב ממן:  עסקים לא מחויבים לבוא ולדווח מיד בסגירת העסק; הם יכולים להמשיך להחזיק את העסק למשך תקופה ארוכה יותר כדי לסגור אותו, ורק בדיעבד הם מדווחים

מיכאל ביטון: אתה יכול להראות שהוא לא פעיל בפעילות המיסים

אלישיב ממן: לא תמיד, כי הרבה פעמים לוקח זמן עד שהוא יורד

מיכאל ביטון: מה זה זמן? בסוף אתה דורש ממנו מיסים

מיכאל ביטון:  אם הוא לא שילם מיסים במשך חצי שנה – אתה יודע שהוא לא פעיל

אלישיב ממן: לא כל העסקים משלמים; יש עסקים הפסדיים, בגלל כל מי שקונים תשומות

מיכאל ביטון: אבל כל העסקים משלמים מע"מ

מיכאל ביטון:  אם אין פעילות אז אין מע"מ ואין מס הכנסה

מיכאל ביטון:  תוך חצי שנה אתה תדע שהוא לא פעיל

אלישיב ממן: נכון

אלישיב ממן:  בקורונה באמת עשינו כל מיני חיתוכים כאלה, אבל בסופו של דבר – הנתונים הם לא אונליין

אלישיב ממן:  אנחנו מקבלים אותם בדיעבד

מיכאל ביטון: סליחה שאני אומר: יש לך עסק שסגר את עצמו, או שאתה סגרת, פלוס עסק שלא פעיל במע"מ מזה חצי שנה

מיכאל ביטון:  מה הבעיה להביא את שני הנתונים האלה?      

אלישיב ממן: הלמ"ס מקבל את כל הנתונים שלנו ומפרסם נתונים

מיכאל ביטון: הלמ"ס גם השיב לנו שאין לו מידע ספציפי

מיכאל ביטון:  הוא לא חוקר יותר

מיכאל ביטון:  אגב, הוא לא קובע מדיניות; הלמ"ס מתאר מציאות

מיכאל ביטון:  יש לכם קובעי מדיניות של איך לדאוג לעסקים קטנים, אבל איך תקבעו מדיניות אם אין לכם Data Base אונליין?      

אלישיב ממן: צריך להפריד

מיכאל ביטון: יש לכם רשימה של כל חברות ההייטק בישראל?     

אלישיב ממן: יש רשימה של חברות שמקבלות חוק עידוד, ויש רשימה לפי ענפים

מיכאל ביטון: אז איך אין מידע על עסקים קטנים אונליין?     

אלישיב ממן: יש את המידע על עסקים קטנים

מיכאל ביטון: אבל הוא לוקה בחסר

גל ברנס: עסקים קטנים זה בסוף כמה עובדים יש לו וכמה מחזור יש לו

מיכאל ביטון: גם מתי הוא נסגר ומתי הוא נפתח

מיכאל ביטון:  זה מידע חשוב

גל ברנס: בסוף, אפשר לבקש גם מהלמ"ס לאסוף דברים

מיכאל ביטון: איך הלמ"ס יאסוף אם אנחנו לא יודעים לספק לו את הנתון?     

אלישיב ממן: הלמ"ס מקבל את הנתונים של רשות המיסים

מיכאל ביטון: זה לא מצב נורמלי

מיכאל ביטון:  זה לא בצד הסטטיסטיקה, היא פחות מעניינת אותי בשביל תיעוד לדורות הבאים, אלא ככלי ניהולי של מדיניות הממשלה

מיכאל ביטון:  מהן המגמות? מה קורה בשטח? מה קורה בנגב ובגליל בתחום הזה? איך תדעו כמה נסגר, כמה נפתח, כמה יש וכמה אין בכל רשות? זה מידע מינימליסטי

גל ברנס: רק לענות לשאלה של חבר הכנסת כהן – בערך 97%-97

גל ברנס: 5% מהעסקים, בפילוח לפי מספר עובדים, הם קטנים

גל ברנס:  זאת אומרת שהחלק של הבינוניים - - -      

אלמוג כהן: עד 20 מיליון ₪

גל ברנס: כמות העסקים שיש בהם עד כ-20 עובדים כוללת את כל העצמאים שאין להם עובדים בכלל, את העצמאים שיש להם אחת עד ארבע משרות שכיר, שהם הזהירים, ואת העצמאים שמעסיקים ארבע עד 20 עובדים

גל ברנס:  זה סדר גודל של 97% מהעסקים בישראל

גל ברנס:  אבל שוב, זה כמותי

מיכאל ביטון: 97% מהעסקים בישראל הם עסקים קטנים

מיכאל ביטון:  עכשיו, כשאתה אמרת 50% מהפעילות העסקית, כללת את הבינוניים גם

מיכאל ביטון:  כמה זה קטנים וכמה בינוניים?     

גל ברנס: את הפילוח הזה לדעתי אין

מיכאל ביטון: כמה בתוך ה-50% הם קטנים וכמה בינוניים? תבדוק עד סוף הישיבה הזו

אלמוג כהן: יש פה פצצה שהונחה על השולחן

אלמוג כהן:  97

מיכאל ביטון: פרופיל 97

מיכאל ביטון:  העסק הקטן מוסמך להיות קרבי, רק ששלחו אותו בלי חגור ובלי שכפ"ץ

אלמוג כהן: בדיוק, אדוני היו"ר

אלמוג כהן:  זה לא רק הפרופיל הקרבי שלהם

אלמוג כהן:  הם חלק ניכר מהכלכלה כאן במדינת ישראל ומופלים לרעה

מיכאל ביטון: אין להם תספורת גם, אתה יודע? לעסק קטן אין תספורת, הוא לא בעירבון מוגבל

אלמוג כהן: למה? אם השם משפחה זה תשובה, אתה לא מקבל תספורת?     

מיכאל ביטון: אם זה עסק קטן – תשובונת אתה לא מקבל

מיכאל ביטון:  תשובה גדולה אתה מקבל

אלמוג כהן: אנחנו בעצם לומדים כאן נתון שהוא בעיניי דרמטי מאוד, שבא ומלמד אותנו שאנחנו חייבים ללמוד את השוק כמו שצריך, זה שאנחנו משקיעים בו

מיכאל ביטון: 50% מהפעילות העסקית היא של עסקים קטנים-בינוניים, 97% מכלל העסקים בישראל הם קטנים, ואף אחד ממשרד הכלכלה לא בא, ואפילו מנהל הסוכנות לעסקים קטנים לא בא

קריאה: גלי ממשרד הכלכלה באה

מיכאל ביטון: גלי אחראית על תחום אחד, על מעו"ף

מיכאל ביטון:  יש עוד תחומים ברשות לעסקים קטנים

מיכאל ביטון:  מי קבע שאנחנו נשאל על מעו"ף? אנחנו רוצים לשאול על כלל העסקים הקטנים

אלמוג כהן: זה מכעיס מאוד, אין פה שאלה בכלל

מיכאל ביטון: מה נעשה אבל? אלמוג, אתה בקואליציה, מה אתה יכול לעשות בדבר הזה?     

אלמוג כהן: תכף נפעיל את מנופי הלחץ

מיכאל ביטון: בדיוק, תפעיל

אלמוג כהן: אבל אדוני, האוצר באמת חייבים לבוא ולפתור את החוויה הזו

אלמוג כהן:  זה פשוט חמור, הדבר הזה

אלמוג כהן:  אתה בא ואומר לי עכשיו שמדינת ישראל מושתתת על עסקים קטנים

אלמוג כהן:  אין איך לפרש את זה אחרת

אלמוג כהן:  לא הייטק, לא שום דבר אחר

מיכאל ביטון: אבל תשומת הלב אליהם היא הכי קטנה במשק

טטיאנה (טניה) מזרסקי: ואין אבא ואין אמא

אלמוג כהן: אין אבא, אין אמא, אין יח"צ, אין לוביסטים, אין חקיקה עבורם, אין מענקים

אלמוג כהן:  זה מה שיש

גל ברנס: עסקים קטנים ובינוניים יש גם בהייטק, בתעשייה, במסחר, בשירותים מקצה לקצה, בכל ענפי המשק

גל ברנס:  גם בחקלאות

אלמוג כהן: ההייטק יודעים לשתות מעוד מעיינות, מה שהעסקים הקטנים, אותה סוליקה, שמחזיקה עסק עם ארבעה עובדים ומאכילה חצי מירוחם – לא מקבלת

מיכאל ביטון: אין לו קרן הון סיכון למכולת

גל ברנס: הסוכנות לעסקים קטנים ובינוניים כן עשתה קרן השקעות בעסקים קטנים ובינוניים

גל ברנס:  היו שתי קרנות

אלמוג כהן: כמה נוצל?     

מיכאל ביטון: כמה כסף ולמי? תן לי בעסקים קטנים

גל ברנס: אני לא זוכר בעל פה

מיכאל ביטון: תיזכר, יש עוד שעה

מיכאל ביטון:  זה קשה להיזכר כי אין

טטיאנה (טניה) מזרסקי: אתה לא הגעת מוכן לדיון? אתה ידעת שיש דיון

מיכאל ביטון: אני לא מאשים אותו, הוא חדש בתפקיד

מיכאל ביטון:  אין מענקים לעסקים קטנים בישראל

גל ברנס: יש מענקים לפי ענפים

גל ברנס:  התקציב מנוצל במלואו, גם בקרן הלוואות בערבות המדינה, גם במעו"ף, גם בכל - - -     

מיכאל ביטון: הוא לא מנוצל בעסקים קטנים במלואו

מיכאל ביטון:  יכול להיות שהגדולים והבינוניים לוקחים את האשראי

אורן בוטא: 40% סירוב זה לקטנים

אורן בוטא:  תבדוק אותי

גל ברנס: התקציב של הקרן להלוואות בערבות מדינה מנוצל

גל ברנס:  לא כל ההלוואות מאושרות, אבל התקציב מנוצל

מיכאל ביטון: כמה כסף יש שם?     

גל ברנס: יש שם בשנה בערך 55 מיליון ₪

מיכאל ביטון: זה המספר של העזרה? 50% מהמשק, 50 מיליון ₪?      

אורן בוטא: אדוני היו"ר, שמעת את הנתון שאמרו עכשיו? 40% סירוב לעסקים הקטנים בהלוואות הללו

אורן בוטא:  אז כל הדרכים מובילות לזה שהעסקים הקטנים לא מיוצגים, לא מקבלים שום פתרונות פרקטיים

אורן בוטא:  איך נפתח כך את הנגב והגליל? הייחודיות של הנגב והגליל היא העסקים הקטנים, דווקא הם

מיכאל ביטון: גם תיירות

מיכאל ביטון:  תיירות זה קטן, זה צימר אחד, שניים

אלמוג כהן: אדוני, יש פה מגה אירוע

גל ברנס: לתיירות יש משרד ממשלתי משלהם, לחקלאות יש משרד ממשלתי

מיכאל ביטון: התיירות נותן מענק רק למי שיש לו שלושה צימרים ומעלה

קריאה: לא ראית שהאוצר קיצצו את התקציבים של משרד התיירות ב-200 מיליון ₪, אדוני?     

מיכאל ביטון: ברנס, אתה האוצר

מיכאל ביטון:  אתה אחראי על הכסף בקופה הציבורית, על המדיניות הכלכלית של ישראל

מיכאל ביטון:  אתה שולח אותנו למשרדים אחרים? תביא רפרנט אוצר תיירות, תביא את כל אלה שאתה שולח אותנו אליהם

גל ברנס: בסוף, יש תקציב לסוכנות לעסקים קטנים ובינוניים שמיועד אך ורק לעסקים קטנים ובינוניים

גל ברנס:  הוא הוגדל השנה בעוד כמה - - -      

מיכאל ביטון: אין בו מענקים

גל ברנס: יש בו לסבסד את כל מערך הייעוץ - - -     

מיכאל ביטון: יש בו תכנית עסקית, דיגיטציה, ייעוץ עסקי

מיכאל ביטון:  אין בו מענקים

מיכאל ביטון:  יש בו כוח אדם

אלמוג כהן: חשוב לומר, המאפיינים של העסקים הקטנים בפריפריה, בנגב ובגליל, לא כולם מתאימים לדיגיטציה

אלמוג כהן:  אדוני היו"ר, שיעשו את שיעורי הבית שלהם ויבואו עם תשובות ברורות

אלמוג כהן:  אי אפשר שמדינת ישראל נשענת על העסקים הקטנים, והם נשענים על כרעי תרנגולת

אלמוג כהן:  זה לא עובד ככה

אלמוג כהן:  בקורונה קיבלו טעימה

אלמוג כהן:  אם מחר בבוקר יש רעידת אדמה, אתה יודע מה קורה לנו פה? זה אסון

מיכאל ביטון: אלמוג, אני צריך להביא אותך לוועדה הזו יותר

אלמוג כהן: זה מתחיל להעלות לי את הסנטה מריה, אדוני

מיכאל ביטון: אמרת משפט שאני רוצה לטאטא אותו: "מדינת ישראל נשענת על העסקים הקטנים (97% מהעסקים במשק הם קטנים), והם נשענים על כרעי תרנגולת"

מיכאל ביטון:  זה יירשם בסיכום

מיכאל ביטון:  תנו לגלי לסיים

מיכאל ביטון:  בבקשה, גלי

גלי בן מיכאל: אני שמחה שהעליתם את נושא המענקים, אבל עסקים לא צריכים רק מענקים

גלי בן מיכאל:  עסקים לא צריכים רק הלוואות

גלי בן מיכאל:  עסקים צריכים לדעת מה לעשות עם הכסף ואיך לעשות את הדברים

גלי בן מיכאל:  לא תמיד יעזור אם תקנה להם כיסאות ושולחנות למסעדה; כדי להביא לקוחות, הם צריכים ייעוץ, הדרכות

אלמוג כהן: את רוצה להביא להם חכה במקום דגים, ואת צודקת, אבל הקיבה ריקה וצריכה דגים

אלמוג כהן:  אין להם זמן להמתין שיעלה דג ברשת

גלי בן מיכאל: אני מבינה, אבל השירות שאנחנו מומחים בו זה לסייע לעסקים ולעטוף אותם בליווי, בשירותים שהם צריכים שהמענק לא יביא להם

מיכאל ביטון: אבל גלי, אנחנו נלחמים את המלחמה שלך

מיכאל ביטון:  שיהיה לך כלי שנקרא "מענקים לעסקים קטנים"

מיכאל ביטון:  אז את מסבירה לנו שזה לא חשוב? וכשהסברתי שנתנו מענקים לעסקים קטנים, הסברתי ש-10% מהכסף הלך לתכנית עסקית ולליווי

מיכאל ביטון:  אנחנו יודעים את מה שאת אומרת

מיכאל ביטון:  את חושבת שזה בסדר שבישראל יש מענקים למפעלי הייטק גדולים ולתעשייה, ואין מענקים לעסקים קטנים?  << אורח >>  << אורח >>     

גלי בן מיכאל: אני רוצה לספר לפחות על מה אנחנו כן עושים

מיכאל ביטון: אני שאלתי מה את חושבת על המצב הזה, שאין מענקים לעסקים קטנים בישראל

גלי בן מיכאל: כשזה יהיה מחודד, ולא סתם מענק להקמה: אתה מלווה אותו בתהליך כלשהו, מודד את התוצאות ומכוון את בעל העסק - - -     

מיכאל ביטון: ברור שלא נותנים מענק סתם

מיכאל ביטון:  גם למפעלים לא נותנים מענק סתם: יש תכנית כלכלית, יש בקרה

מיכאל ביטון:  שיעשו את זה גם לעסק קטן

גלי בן מיכאל: השילוב הוא מאוד חשוב

מיכאל ביטון: אבל לא ענית לי על השאלה

מיכאל ביטון:  את חושבת שזה בסדר שבישראל 2023, כמו שאלמוג אמר: "97% מהעסקים בישראל הם עסקים קטנים והכלכלה נשענת עליהם, והעסקים הקטנים נשענים על כרעי תרנגולת"? ועכשיו בודקים, איפה אפשר לתת מענקים? למי? ולמה? האם את יכולה להציע לעסק שאת מלווה אותו: אני אתן לך תכנית עסקית, ליווי, דיגיטציה וגם מענק? וגם הלוואה? זה בסדר שאין מענק? זה הגיוני שלך אין את הכלי הזה?     

גלי בן מיכאל: זה לא בסדר שאין מענק, זה חשוב שיהיה צורך בכלי הזה

גלי בן מיכאל:  יש לנו ניסיון גם בלמדוד את התוצאות - - -     

מיכאל ביטון: ברנס, תשימו 20 מיליון ₪ על זה

מיכאל ביטון:  מי זה שר הכלכלה? ברקת? אני אדבר עם ברקת

מיכאל ביטון:  אתה תגבש תפיסה, תלמד את האירוע של המענקים שעשינו בנגב-גליל, ותעשו פיילוט

מיכאל ביטון:  אני אדבר עם ברקת

מיכאל ביטון:  הוא ייצא מלך אם הוא יהיה זה שיביא את הבשורה הזו

אלמוג כהן: פעם הבאה הוא מביא מקום ראשון בפריימריז

מיכאל ביטון: הוא כבר חזק

מיכאל ביטון:  והוא גם אוהב עסקים

אלמוג כהן: והפיילוט יהיה באופקים, בדימונה, ירוחם - - -      

מיכאל ביטון: ירושלים חשובה לו

מיכאל ביטון:  היא גם עיר ענייה

מיכאל ביטון:  חברים, אחלב לוטן, בעל עסק

אחלב לוטן: אני מקים עכשיו פרויקט של מכללת הייטק באשכול נגב מזרחי, שיתוף עם האשכול ועם חברת אלוויישן, שמתמחה בגיוס, מיון, הכשרה והשמה בהייטק, וגם עם תנועת אור

מיכאל ביטון: באיזה מקום?     

אחלב לוטן: המרכז יהיה דימונה, עם שלוחות, כרגע, בירוחם, ערד ומצפה רמון, וגם אופציה לתושבים ערבים-בדואים

מיכאל ביטון: המיקוד הוא בהכשרות?     

אחלב לוטן: המיקוד הראשוני הוא בהכשרות בהייטק, כשהכוונה היא להעסיק אותם ביישובים באזור באר שבע והסביבה, או איפה שיש חברות הייטק; לא להביא למשרות בתל אביב

אחלב לוטן:  זה האתגר הגדול

אחלב לוטן:  התחלנו כבר עכשיו: הפיילוט יוצא כבר ביוני, המחקר כבר התחיל, ונצא לדרך בסביבות נובמבר 2023

מיכאל ביטון: אתה עושה את זה כיזם פרטי?     

אחלב לוטן: כיזם פרטי בהתנדבות

מיכאל ביטון: אתה בא מהרקע הזה?     

אחלב לוטן: אני לא בא מהרקע הזה

אחלב לוטן:  אני עושה את זה למען האזור, אני מהנגב גם כן

אחלב לוטן:  אנחנו בשלב הראשון

אחלב לוטן:  השלב השני, שיהיה בערך עוד שנה וחצי, הוא לפתוח תכנית נוספת לאנשים מחוץ לאשכול, שיבואו מאיפה שרוצים, ולעשות הכשרה חווייתית בתנאי פנימייה

אחלב לוטן:  שלושה חודשים עם כל מיני דברים, התנדבות בקהילה וכו'

מיכאל ביטון: למה היה חשוב לך לבוא היום? דווקא לדיון הזה?     

אחלב לוטן: כי כתוב בדיון: "עידוד יזמות עסקית", ואני רוצה להציג את הדבר הזה

אחלב לוטן:  אנחנו נקים שלוחות בירוחם, במצפה רמון ואולי בערד שלוחות

אחלב לוטן:  השלוחות מאכלסות בתוכן שלושה דברים עיקריים: את הלימודים, עבודה מרחוק, למי שזה יהיה רלוונטי, וגם פלטפורמה להביא חברות הייטק קטנות, או שלוחות של חברות גדולות, שיעבדו פיזית במקומות האלה, ואז נסגור מעגל שלם של הכשרה ותעסוקה, למעשה

מיכאל ביטון: יפה

מיכאל ביטון:  אתה למדת את המודלים שנעשו ברד-בינת בערד? בהכשרת הייטק שעשינו בירוחם עם - - -, ודברים שעשה גם Tech2Peace

מיכאל ביטון:  צריך ללמוד מהניסיון של אחרים

אחלב לוטן: למדנו

אחלב לוטן:  אני אגיד שני דברים שאנחנו עושים קצת שונה, בגלל אתגר שכבר ציינת בלי להגיד מהו אפילו

אחלב לוטן:  אחד, זה שאנחנו מאחדים את כל האשכול ביחד סביב התכנית, ולא כל עיר בנפרד; אני חושב שהכוח של האשכול והמועצות יחד הוא חזק מהכוח של כל אחד בנפרד

אחלב לוטן:  דבר שני, אנחנו מחברים מראש את החברות בשלב ההכשרה, כדי שההכשרה עצמה תהיה הכי מדויקת

אחלב לוטן:  למעשה, אנחנו מכשירים ג'וניורים פלוס, ולא חבר'ה שאין להם חיבור לחברות

אחלב לוטן:  ככל שהחברה תהיה יותר מעורבת בהכשרה, כך אנחנו מאמינים שההכשרה תהיה יותר מדויקת וגם אחוז ההשמה יהיה הרבה יותר גבוה

מיכאל ביטון: יש משהו שאתה צריך מהגופים שיושבים פה בחדר?     

אחלב לוטן: כל עצה, חיבור, גיוס משאבים שאפשר לדבר הזה – נשמח

אחלב לוטן:  תודה רבה

מיכאל ביטון: יפה

מיכאל ביטון:  תודה רבה לך, אחלב

מיכאל ביטון:  אורן בוטא

אורן בוטא: תודה רבה לנוכחים

אורן בוטא:  אני הייתי בוועדת הכלכלה המסכמת שלך בממשלה הקודמת ובירכתי אותך

אורן בוטא:  אמרתי שאתה חייב להיות שם, לעזור לנו ולהיות הפה של העצמאים ובעלי העסקים בישראל, כי אתה עושה את זה מכל הלב

אורן בוטא:  יש פה ערים שלמות, כמו באר שבע, דימונה – באר שבע היא עיר ענקית בפריפריה

אורן בוטא:  היא לא מוגדרת כאזור עדיפות א', אבל כמו שאלמוג אמר, קצב סגירת העסקים שם מאוד גבוה

אורן בוטא:      יש כמה נושאים שמפריעים לעצמאים ולבעלי העסקים בכל הארץ, אבל בעיקר בפריפריה

אורן בוטא:  בפריפריה יש את הפרוטקשן הגדול ביותר, יש קהל יעד קטן יותר, הם ממש נאבקים על כל לקוח והתחרות קטנה

אורן בוטא:  רמי לוי, יוחננוף והרשתות הגדולות לא רוצים להגיע לפריפריה כי אין עידוד לחברות גדולות להגיע, ואז אין תחרות

אורן בוטא:       ברגע שבעלי עסקים עוזבים את הפריפריה ומגיעים למרכז – אנחנו מפסידים כוח גדול

אורן בוטא:  לא רק כאוכלוסייה

אורן בוטא:  העצמאים צורכים, מניעים דברים, הם מעסיקים עובדים; יש להם המון פלוסים בפסיפס של החברה

אורן בוטא:  ברגע שהם עוזבים ולא מעסיקים עובדים – העובדים האלה הולכים לאבטלה והם גם יעזבו

אורן בוטא:  אנחנו צריכים לשים את הדגש על איך לשמור בכל מחיר על בעלי העסקים בפריפריה, כולל בבאר שבע, כי אם הם יעזבו, אנחנו נפסיד אנשים טובים ומקומות טובים

אורן בוטא:  אני מדבר גם בשם בני העדה הדרוזית, שהייתי בשנה האחרונה לא מעט ביישובים שלהם

אורן בוטא:       אם יגיעו מענקים, ולא 20 מיליון ₪, שיספיקו ל-1,000 איש שיקבלו 20,000 ₪ - - -      

מיכאל ביטון: פיילוט

אורן בוטא: הפיילוט יכול להתחיל עם 200 מיליון ₪, כי אנחנו נגיע גם למיליארדים

אורן בוטא:  אנחנו לוחמים

אורן בוטא:  בקורונה זרענו את זרעי האחדות; ראינו עד כמה מצוקה של עסקים שלא היה להם אוויר והם כרעו

אורן בוטא:  בלי המענקים – 100,000 עסקים נוספים היו נסגרים, מעבר ל-150,000 שנסגרו ב-2020-2021, ואנחנו היינו היום במצב אחר לגמרי

אורן בוטא:  הייתה זו תכנית של 160 מיליארד ₪, ואני מצפה שה-200 מיליון ₪ שיוקצבו לפיילוט יהיו כבר בתקציב הקרוב

אורן בוטא:  תודה לכולם

מיכאל ביטון: הלוואי

מיכאל ביטון:  תודה לך

מיכאל ביטון:  טלי לאופר, התאחדות משרדי הנסיעות, בבקשה

טלי לאופר: כן אדוני, תודה

טלי לאופר:  אני חייבת להתייחס לדברים שנאמרו כאן קודם, במיוחד על ידי האוצר

טלי לאופר:  לא יצא לנו לעבוד ביחד אבל עבדתי עם כל קודמיך בתפקיד

טלי לאופר:  הציניות של לדבר על הלוואות בערבות המדינה, הרי מה שקרה בקורונה זה שכל העסקים הקטנים של התיירות, שהכי היו צריכים את ההלוואות, לא עמדו בקריטריונים ולכן לא קיבלו אותן כי הם נחשבו כעסקים בסיכון

טלי לאופר:  אז הלוואות בערבות מדינה הן לא פתרון

טלי לאופר:  הנקודה השנייה שהיא בכל זאת צינית היא להגיד שיש משרד תיירות שידאג לעסקי התיירות

טלי לאופר:  בכל זאת, משרד האוצר יודע טוב מאוד שבחוק ההסדרים הנוכחי מוצע לחתוך בבשר של תקציבי משרד התיירות, ומשם בטח לא תבוא הישועה

טלי לאופר:       לעניין הדיון עצמו, אדוני: אני מסכימה לגבי התמיכה בעסקים הקטנים בפריפריה ובאזורים שאתם מדברים עליהם

טלי לאופר:  סוכני נסיעות ומשרדי נסיעות הם עסקים של שלושה או ארבעה בני משפחה מפרנסים, שמתעסקים בתיירות פנים ובתיירות נכנסת

טלי לאופר:  אם יתמכו בהם – הם יקימו שם את העסקים וימשכו לשם תיירים

טלי לאופר:  הרי ברור שזה גלגל שמניע את עצמו; זה מנוע צמיחה מטורף

מיכאל ביטון: טלי, מה שאת אומרת הוא לא חזיון תעתועים

טלי לאופר: ממש לא

טלי לאופר:  זה הכי פרקטי שיש

מיכאל ביטון: הקמנו בירוחם מרכז הזמנות לתיירות והקמתי עמותה לתיירות, וכמות המבקרים בירוחם עלתה במאות אחוזים

מיכאל ביטון:  מספיק שעובד או שניים עוסקים בלהביא קבוצות, תיירים וסוכני נסיעות

טלי לאופר: אדוני, אשר בנפשך, אותך אני לא צריכה לשכנע שתהיה תמיכה בעסקים האלה

טלי לאופר:  מה זה 20 מיליון ₪ בתקציב המדינה? עכשיו חותכים בבשר 200 מיליון ₪

מיכאל ביטון: זה יחזור אליהם

מיכאל ביטון:  המיסים מהפעילות יותר גדולים מההשקעה

טלי לאופר: משרד האוצר, עכשיו בחוק ההסדרים, מבטל את המע"מ אפס לתיירים וחותך את כל התיירות הנכנסת מחו"ל לישראל, בתואנה שזיהום האוויר וכו' לא מתקזז בכסף

טלי לאופר:  אז התפנה עכשיו המון כסף ותקציב – שייתנו 20 מיליון ₪ לעסקי התיירות בפריפריה ואין שום בעיה; לשם נמשוך תיירות פנים, כי ממילא תיירים מחוץ לארץ כבר לא יבואו

טלי לאופר:  תודה אדוני

מיכאל ביטון: תודה רבה

מיכאל ביטון:  חווה מונדרוביץ', ראש אגף בכיר רישוי עסקים, משרד הפנים

חווה מונדרוביץ': התבקשתי להגיע כנציגת משרד הפנים

חווה מונדרוביץ':  אין בדיוק חפיפה בין עסקים טעוני רישוי לבין עסקים קטנים ובינוניים, כי לא כל עסק נדרש ברישיון עסק

חווה מונדרוביץ':  למשל: חנויות בגדים, נעליים, צעצועים, מכשירי כתיבה, תכשיטים וכו' לא נדרשים ברישיון עסק

חווה מונדרוביץ':  גם לא משרדים של מקצועות חופשיים, כמו רואי חשבון, פרסומאים - - -     

מיכאל ביטון: הם לא צריכים רישיון עסק?     

חווה מונדרוביץ': לא

חווה מונדרוביץ':  ישנה רשימה סגורה של עסקים שנדרשים ברישיון עסק

מיכאל ביטון: מהם התחומים?     

חווה מונדרוביץ': למשל: עסקי מזון, כמו מסעדות ובתי קפה, גם מרכולים וסופרים למיניהם, מספרות, מכוני יופי

חווה מונדרוביץ':  כל מה שיש בו איזה שהוא סיכון או פוטנציאל לנזק שעלול להיגרם נדרש ברישיון עסק

חווה מונדרוביץ':  הרשימה הזו מפורסמת בצו רישוי עסקים

חווה מונדרוביץ':  ברפורמה ברישוי העסקים שעשינו, כן היינו מוכוונים לעסקים קטנים ובינוניים, ואת כל הנושא של רישיון על סמך תצהיר - - -     

מיכאל ביטון: יש לך היום בכל רשות מישהו של רישוי עסקים?      

חווה מונדרוביץ': כן, בכל רשות יש רישוי עסקים

מיכאל ביטון: אתם לא מנסים להרחיב את היחידות האלה לקידום ופיתוח העסקים הקטנים?     

חווה מונדרוביץ': בגלל שהם אחראים רק על עסקים טעוני רישוי, שמהווים בערך כשליש מתוך כלל העסקים, אז יוצא שהם לא אחראים בכלל על עסקים

חווה מונדרוביץ':  הם כן אחראים על הנושא של קידום והטמעת הרפורמה ברישוי עסקים, שיש בה צעדים להקלה על עסקים קטנים ובינוניים בקבלת רישיון עסק, אבל הם לא פועלים בתור מקדמי עסקים

מיכאל ביטון: האם יש סטטיסטיקות שמראות האם יש תת-רישוי בקרב העסקים שפועלים בנגב ובגליל ביחס למרכז? האם לאותם העסקים שחייבים ברישיון עסק יש אותו בפועל? יש איזו השוואה אזורית? גאוגרפית?     

חווה מונדרוביץ': כן

חווה מונדרוביץ':  יש לנו לפי פריפריאלי, לפי מחוזות

מיכאל ביטון: ההשערה שלי היא שיש פחות

חווה מונדרוביץ': שיש פחות

מיכאל ביטון: למה אבל? זה מתכתב עם כל מה שאנחנו מדברים פה

חווה מונדרוביץ': בתל אביב, על כל עסק שייסגרו בגלל שאין לו רישיון עסק – יבואו 20 אחרים, אז הם יכולים להיות עם מדיניות מאוד קשוחה

חווה מונדרוביץ':  לעומת זאת, אני מניחה שבמצפה רמון הם צריכים לנקוט במדיניות קצת יותר מקלה, כי לא כל כך הרבה צובאים על הפתח לבוא ולפתוח שם עסק

מיכאל ביטון: את חכמה, חווה

מיכאל ביטון:  אותה גישה הייתה אמורה להיות בליווי של העסקים האלה ובהבחנה בין עסקים שהם בפריפריה ולא בפריפריה

מיכאל ביטון:  אתה הבנת את זה, ברנס? הקשבת למה שהיא אמרה?     

גל ברנס: הקשבתי

גל ברנס:  בסוף, או שכועסים עלינו שאנחנו מתערבים בפעילות משרדי ממשלה, או שכועסים עלינו שאנחנו לא מתערבים

מיכאל ביטון: א', אתם מתערבים

מיכאל ביטון:  ב', אי אפשר לזוז בלעדיכם

גל ברנס: לסוכנות לעסקים קטנים ובינוניים יש תקציב

גל ברנס:  היא עושה מה שהיא רוצה בלעדינו, הכל בסדר

מיכאל ביטון: לא הכל בסדר

מיכאל ביטון:  היא בתת-תקצוב והחזקת אותה גוססת

מיכאל ביטון:  תן לה כמה מאות מיליונים ותראה שהיא תזוז

גל ברנס: רק בתקציב הזה הגדלנו בכמה עשרות מיליונים את תקציב הסוכנות

מיכאל ביטון: לאילו מטרות?     

גל ברנס: למה שהם רוצים

מיכאל ביטון: מה הם רצו?     

גל ברנס: אני לא יודע

גל ברנס:  הם מחליטים, יש להם סדרי עדיפויות

גל ברנס:  אני יודע לאן הולך הכסף בסופו של דבר, אבל מי שקובע כמה הולך למעו"ף, למסלולי האצה דיגיטלית וכו' - - -     

מיכאל ביטון: אז אתה רגוע

מיכאל ביטון:  אתה אומר: "יש לי רשות לעסקים קטנים, היא מטפלת ב-97% מהעסקים הקטנים

מיכאל ביטון:  העסק מטופל, אין לנו בעיות בטיפול בעסקים קטנים בישראל"

גל ברנס: אני לא רוצה להגיד שאין בעיות

גל ברנס:  אני רוצה להגיד שבסוף יש גוף שאמון על הנושא הזה

גל ברנס:  להערכתנו, בשנים האחרונות הוא עושה עבודה טובה, יש שם אנשים מאוד טובים ואנחנו נותנים לו את מלוא החופש לעשות את זה

טטיאנה (טניה) מזרסקי: יש בעיה נוספת

טטיאנה (טניה) מזרסקי:  לפני כחודשיים קיבלתי פניה מקבוצת עסקים קטנים בעיר אילת, שבחודש ספטמבר הייתה להם ביקורת של משרד הכלכלה ובדקו אחוזים שלהן עם חברות אחרות

טטיאנה (טניה) מזרסקי:  למשל: עם חברות ניקיון

טטיאנה (טניה) מזרסקי:  עסקים, כמו שצריך, חתמו על הסכם

טטיאנה (טניה) מזרסקי:  היו רשומים עובדים שעבדו בניקיון והגיעו לנקות את המשרדים או את החנויות הקטנות שלהם, והתברר שהם היו צריכים לדרוש רישיון להעסקת עובדים מחברת הניקיון שהם חתמו איתה הסכם

טטיאנה (טניה) מזרסקי:  הם עשו רק הסכם, בדקו שיש רישיון עסק ולא בדקו רישום נוסף שחייב להיות לחברת ניקיון, והם צריכים עכשיו לשלם קנס למדינה על זה שהם חתמו הסכם עם חברה שאין לה רישיון נוסף להעסקת עובדים

טטיאנה (טניה) מזרסקי:  לא היה להם שום מידע, שום ליווי, והם בעצם בתמימות נקלעו לבעיה

מיכאל ביטון: חווה, את יכולה אחרי הדיון להישאר פה כמה דקות עם טטיאנה ולקחת את זה לבדיקה שלך?     

חווה מונדרוביץ': אני לא מכירה רישיון להעסקת עובדים אבל אני אברר

מיכאל ביטון: יש מישהו שרצה להגיד משהו ולא אמר? כן

גלי בן מיכאל: עוד לא התחלתי, אני רק עניתי

גלי בן מיכאל:  התקציב של הסוכנות לעסקים קטנים הוא מעל 120 מיליון ₪

גלי בן מיכאל:  התקציב של המעו"ף זהה, הוא כמעט 100 מיליון ₪

גלי בן מיכאל:  אנחנו מגיעים לפחות ל-37,000 עסקים בשנה

מיכאל ביטון: לאילו סוגי פעולות הולך ה-120 מיליון ₪ של הסוכנות וה-100 מיליון ₪ של המעו"ף?     

גלי בן מיכאל: אני אדבר על המעו"ף

גלי בן מיכאל:  אני מפעילה 38 סניפים בארץ, שנותנים שירותי סיוע למעל 35,000 עסקים

גלי בן מיכאל:  השירותים העיקריים הם ייעוץ, ליווי, הדרכות בכל התחומים שהעסק צריך

גלי בן מיכאל:  יש התקשרויות עם כמעט 3,000 יועצים ומרצים במעל 50 תחומים שעסקים צריכים

גלי בן מיכאל:  אנחנו יודעים להגיע לעסק ולעטוף אותו בכל מה שהוא צריך

גלי בן מיכאל:  לא לתת לו צ'ק של 5,000 ₪, זה לא מענק

גלי בן מיכאל:  וזה שווה ערך

גלי בן מיכאל:  העלות לעסק היא 80 ₪ לא כולל מע"מ, כשהעלות בחוץ היא כמעט 400 ₪

גלי בן מיכאל:  זה אחוז השתתפות גבוה מאוד

גלי בן מיכאל:  זה לא מענק אבל זה שווה ערך

גלי בן מיכאל:  עסקים לא היו לוקחים את השירות הזה אם לא היינו משתתפים בעלות הזו

גלי בן מיכאל:  אני לא רוצה להגיד בלי איזו שהיא בדיקה, אבל זה אפילו יותר חשוב ממענק

גלי בן מיכאל:  עסקים צריכים את הליווי הזה; אנחנו מלווים אותם שנתיים, אותם ולפעמים גם את העובדים הבכירים שלהם שהם בוחרים לשלוח

גלי בן מיכאל:  אנחנו מודדים לאורך כל הזמן את כל השירותים שלנו

מיכאל ביטון: מהו אחוז העסקים שאתם מלווים באשכולות נמוכים? 1, 2, 3, 4?     

גלי בן מיכאל: 60% מהתקציב שלי הוא לפריפריה

מיכאל ביטון: ולאן ה-40% הנותרים?     

גלי בן מיכאל: מרכז, ירושלים, עוד הפעם – זה לפי מספר העסקים

גלי בן מיכאל:  מעל 60 מיליון ₪ מעוברים לפריפריה

מיכאל ביטון: אנחנו נרצה את הנתונים האלה בפעם הבאה

גלי בן מיכאל: השירותים שלנו הם גם לרשויות

גלי בן מיכאל:  60%-70% מהשירותים ומהמשאבים שלנו הם לרשויות

מיכאל ביטון: איזה שירותים אתם נותנים לרשות?     

גלי בן מיכאל: כל מה שמצוין במסמך, ובנוסף אנחנו יודעים לתת ייעוץ לרשויות: אנחנו נותנים מעל 100-150 שעות לייעוץ אסטרטגי בשנה לכל רשות, ו-80 שעות עבור כל אחד שסיים את קורס מקדם העסקים, מעבר לזכאות הקיימת

מיכאל ביטון: כמה רשויות ליוויתם השנה?     

גלי בן מיכאל: אני לא רוצה להגיד סתם

מיכאל ביטון: תבדקו את הדברים, אתם צריכים לבוא עם הדברים כתובים

גלי בן מיכאל: אני מבטיחה שעד סוף היום זה יגיע

גלי בן מיכאל:  עוד שירות מאוד פופולרי וראשי רשויות אוהבים אותו הוא פורומים

גלי בן מיכאל:  אנחנו מביאים את העסקים לראש הרשות, והוא מנהל דיונים עם בעלי עסקים

גלי בן מיכאל:  אחת הבעיות של הרשויות היא שהן צריכות עסקים סביבן כדי להתייעץ, כדי להביא נושאים לשולחנן כדי לשאול כל מיני שאלות, או כדי ליידע באיזה שהוא מכרז

גלי בן מיכאל:  הזכרת כמה פעמים את המושג "כמ"מ", כלכלה מקומית מקיימת

גלי בן מיכאל:  הרשויות רוצות שהכסף יישאר באזור הרשויות, או הרשויות מסביב, וזו הדרך שלהן

גלי בן מיכאל:      עוד שירות שאנחנו נותנים הוא יצירת מרחב עסקי: אנחנו יודעים לקחת מספר עסקים, יחד עם הרשות, ולתת להם שירות ביחד

גלי בן מיכאל:  למשל: אם הם רוצים להקים התאגדות חדשה, כמו מרכזים מסחריים, או מרחבים משותפים כדוגמת מרחב היין במטה יהודה

גלי בן מיכאל:       השנה נפתח מחזור נוסף בקורס למקדמי עסקים, וגם קורסים להקמת קהילות

גלי בן מיכאל:  הבנו בקורונה שרשויות זקוקות מאוד לקהילות דיגיטליות של עסקים סביבן

גלי בן מיכאל:  האם לעיר ירוחם יש קהילה שכל העסקים נמצאים בה? אני לא בטוחה

גלי בן מיכאל:  לכן פתחנו קורס רביעי של נציגי רשויות, שאנחנו מלמדים אותם איך להקים קהילות ומה לעשות איתן

גלי בן מיכאל:       אנחנו בודקים את כל השירותים שלנו

גלי בן מיכאל:  יזמים שעוברים את תהליכי הליווי אצלנו, נבדקים במהלך חצי שנה עד שנה לאחר מכן, ואנחנו יודעים שהם פותחים עסקים

גלי בן מיכאל:  כנ"ל לגבי האוכלוסייה החרדית

גלי בן מיכאל:  הנתונים קצת יותר נמוכים באוכלוסייה הערבית, אבל אנחנו עובדים לעומק על להגדיל אותם

מיכאל ביטון: תודה רבה

גל ברנס: אני רק רוצה לענות לשאלה ששאל חבר הכנסת כהן, על התרומה לתוצר של עסקים קטנים, ולא קטנים ובינוניים: עסקים קטנים מייצרים 35% מהמשק

גל ברנס:  הקטנים והבינוניים יחד הם 55%, ולא 50%, וזה אומר שהבינוניים הם 20%

מיכאל ביטון: אז רוב הפעילות הכלכלית היא של עסקים קטנים ובינוניים, אבל שליש היא של העסקים הקטנים

גל ברנס: 35%, אם בודקים לפי מספר העובדים

מיכאל ביטון: נפל לך איזה אסימון שלא ידעת עליו בשיחה הזו? או שהעולם כמנהגו נוהג?     

גל ברנס: העולם אף פעם לא כמנהגו נוהג

גל ברנס:  אנחנו תמיד באים, מקשיבים ולומדים

גל ברנס:  העלו פה דברים ונבחן אותם

מיכאל ביטון: אני אדבר עם שר הכלכלה, אבל בסיכום גם תוציאו מכתב מהוועדה לשר הכלכלה בשם כל חברי הכנסת של הוועדה, לגבש פיילוט של מענקים מלווים בתכנית עסקית לעסקים קטנים

מיכאל ביטון:  בבקשה

דניאל הרשקוביץ: תודה רבה

דניאל הרשקוביץ:  הערה קטנה לגבי נתונים: אין ללמ"ס ניתוח ופרסום של נתוני עסקים קטנים ובינוניים בפילוח לפי רשויות

דניאל הרשקוביץ:  גם מה שהראיתי לגבי נפות היה בעיבוד מיוחד

דניאל הרשקוביץ:  הסיבה לכך, לטענת הלמ"ס, היא: א', מורכבות והשקעת משאבים גדולה בפילוח הזה, ו-ב', כל הנושא של חיסיון סטטיסטי ברשויות קטנות, שלכאורה הנתונים שלהן יכולים להיחשף

מיכאל ביטון: טוב

מיכאל ביטון:  נסכם את הדיון

מיכאל ביטון:  בעיניי הדיון היום הוא אחד מהחשובים ביותר בכלכלה הישראלית

מיכאל ביטון:  הנוכחות של גופי הממשלה לא מבטאת את החשיבות שלו

מיכאל ביטון:  הנתונים שעולים כאן הם חד משמעיים: 97% מהעסקים בישראל הם עסקים קטנים; 55% מהתרומה למשק של פעילות עסקית באה מעסקים בינוניים וקטנים

מיכאל ביטון:  עסקים קטנים לבדם תורמים 35% מהפעילות של הכלכלה הישראלית

מיכאל ביטון:      האם משרדי האוצר והכלכלה מקדישים 50% מזמנם לעסקים קטנים ובינוניים? האם חצי מהמשאבים לקידום פעילות עסקית בישראל מוקצים לעסקים קטנים ובינוניים? האם חצי ממאגר המענקים הזמינים במדינה לפיתוח כלכלי, כמו מענקים להייטק, למפעלים או לחברות בינלאומיות – האם משהו מזה מגיע לעסקים קטנים? התשובה היא לא

מיכאל ביטון:      יש את הרשות לעסקים קטנים, יש שירותים שניתנים, אבל אין כיסוי מלא

מיכאל ביטון:  יש רשויות שבכלל אין להן דמות אחת בלבד שעוסקת בעסקים קטנים

מיכאל ביטון:  פעם קבעתי כלל, שדבר שאין לו סעיף תקציבי ואין אדם שאחראי לו – הוא לא חשוב

מיכאל ביטון:  גם אם הוא חשוב, הוא לא חשוב

מיכאל ביטון:  מתוך 266 רשויות, הדיווח כאן הוא שאולי למחציתן יש אנשים שמקדמים את העסקים

מיכאל ביטון:  רשויות שלמות בלי נציג בקהילה שמקדם עסקים קטנים

מיכאל ביטון:      97% מהעסקים בישראל לא מיוצגים ברשויות מקומיות

מיכאל ביטון:  97% מהעסקים בישראל לא מיוצגים בלובי בכנסת

מיכאל ביטון:  לא מיוצגים באנשי יח"צ

מיכאל ביטון:  אין איגוד ציבורי לעסקים קטנים, שיילחם את המלחמה שלהם

טלי לאופר: יש את להב, אדוני, אבל הם לא יכלו להגיע היום

מיכאל ביטון: להב עוסק בכל העסקים?     

טלי לאופר: לא

טלי לאופר:  להב זה ארגון העסקים הקטנים והבינוניים בישראל

טלי לאופר:  גם יש את פורום העצמאים מבית ההתאחדות

טלי לאופר:  שניהם, גם רמי בז'ה מפורום העצמאים, וגם רועי כהן, שלחו הודעה שהם לא יכלו להגיע היום, שהם מאוד מעריכים את המאמץ שלך, שיש המון נושאים שצריך לטפל בהם ושהם יצטרפו בדיון הבא

מיכאל ביטון: הם היו צריכים להיות פה

מיכאל ביטון:  ברמה הממשלתית, זה לא מספיק שהאוצר יגיד לנו שהוא סומך על הרשות לעסקים קטנים

מיכאל ביטון:  היינו מצפים שהוא יעמיד לרשותם מענקים ולכיסוי מלא של הרשויות, עם מקדמי עסקים קטנים בכל הרשויות

מיכאל ביטון:  הדבר הזה לא קיים

מיכאל ביטון:      התחרות האמיתית בישראל מתקיימת בזכות עסקים קטנים, כי הריכוזיות והטייקונים – הם לא יוצרים תחרות

מיכאל ביטון:  לא ברשתות המזון, לא בייצור מזון ולא בייבוא מזון, שנמצאים בריכוזיות יתר

מיכאל ביטון:  אם היו משקיעים בעסקים קטנים היו מקבלים יותר תחרות, וגם שומרים את ההון האנושי ואת ההון הכלכלי בקהילה, מה שנקרא: "כלכלה מקומית מקיימת"

מיכאל ביטון:  Sustainability של הפעילות הכלכלית, ולא של רשתות שחולבות את ההון מתוך קהילות שגם כך הן חלשות כלכלית

מיכאל ביטון:  ראינו את השכיחות של עסקים קטנים: ככל שאתה עני יותר, אין לך עסקים קטנים ביישוב שלך

מיכאל ביטון:  ומי שגוזר את הקופון הן רשתות או גופי ענק

מיכאל ביטון:      אני מבקש מהממ"מ להשלים את המחקר בנחישות, ולהביא לנו פריסה של כמות העסקים הקטנים לפי 1,000 איש לכל 266 הרשויות

מיכאל ביטון:  אני מבקש מרשות המיסים לשבת עם המ"מ, ולהביא את הלמ"ס לפגישה הזו

מיכאל ביטון:  ושאף אחד לא ישיב לנו שזה קשה להשיג את הנתונים

מיכאל ביטון:  רשות המיסים, הלמ"ס והסוכנות לעסקים קטנים: נא לקיים פגישת עבודה, כדי שיהיו נתונים יותר טובים

מיכאל ביטון:  אם צריך לערוך מחקר – יש כסף בממשלה לחקירה ולהערכה

מיכאל ביטון:  בדיון הבא אני רוצה נתונים מדויקים על הרשויות הקטנות, על כל עיירות הפיתוח ועל המועצות האזוריות והמקומיות שצמודות לגבולות: בלבנון, בעוטף עזה, בערבה

מיכאל ביטון:  אנחנו רוצים לראות את התמונה בפריפריה הרחוקה ביותר

מיכאל ביטון:      היעד הוא שלכל רשות מקומית יהיה מקדם עסקים קטנים ומלווה עסקים קטנים

מיכאל ביטון:  זה לא מספיק שיהיו 30 או 40 מרכזים כאלה, כי אף אחד לא נוסע לבאר שבע כדי לקנות את השירות

מיכאל ביטון:  אם יש רכז במצפה – הוא ילך עסק-עסק, ברגליים

מיכאל ביטון:  הם לא ייסעו לבאר שבע לקנות את השירות

מיכאל ביטון:  כמו שיש ברשות מקומית אחראי על אזור תעשייה וחברה כלכלית – חייב להיות מלווה לעסקים קטנים

מיכאל ביטון:  הוא יפתור בעיות של רישוי עסקים ושל מימוש הזכויות, בין אם זה הלוואות, מענקים או תכניות עסקיות

מיכאל ביטון:      אנחנו מבקשים משר הכלכלה, ניר ברקת, לעשות פיילוט של מענקים לעסקים קטנים, על בסיס המודל שביצענו במשרד לנגב-גליל וברשות לפיתוח הנגב

מיכאל ביטון:  זה היה פיילוט של כמה מאות אלפי שקלים, שהצליח, נגמר ודעך

מיכאל ביטון:  ניר ברקת מבין את העולם העסקי ואת עולם היזמות, ואני רוצה שיהיו שם עשרות מיליוני שקלים

מיכאל ביטון:       בדיון הבא נזמן את שר הכלכלה, אני מקווה שהוא יכבד אותנו בנוכחותו; את מנכ"ל משרד הכלכלה; את מנכ"ל הסוכנות לעסקים קטנים, וכל גורם רלוונטי באוצר שייתן לנו תמונה

מיכאל ביטון:  כל מי שיודע להשיב על סוג של עסק קטן – שיהיה פה

מיכאל ביטון:  אנחנו נעשה את הדיון שוב, מבוסס על נתונים טובים יותר של המ"מ, ונקבל תשובות על האפשרות לקיום פיילוט לעסקים קטנים, בדגש על הנגב והגליל, אולי ירושלים; המדינה תחליט איך היא מתעדפת

מיכאל ביטון:      הוועדה קוראת לאוצר ולמשרד הכלכלה לראות אכן שההפרטה של השירותים למעו"ף על ידי חברות פרטיות הוכיחה את עצמה ביחס לפעילות העבר: אחוז מיצוי הזכויות, הנגישות של השירות ושביעות הרצון של השטח מהשירות הזה

מיכאל ביטון:  אני עבדתי עם מעו"ף

מיכאל ביטון:  בהתחלה היה קשה, כשהם הסבירו לי שכל העסקים שלי יבואו לבאר שבע

מיכאל ביטון:  כשאמרתי להם שהם יצטרכו לבוא לירוחם, ועשינו עבודת רגליים – היה שיפור

מיכאל ביטון:  אי אפשר לעשות את זה רק ב-40 מוקדים

מיכאל ביטון:  בכל רשות, כמו שיש רכז רישוי עסקים, צריך להיות רכז קידום עסקים קטנים

מיכאל ביטון:      אנחנו ננסה לקיים את הדיון הזה בעוד כשבועיים-שלושה, עם הדמויות שביקשתי

מיכאל ביטון:  אתם תעבירו לבוסים שלכם את מה שהיה כאן בדיון

מיכאל ביטון:  אני מקווה שהנוכחות, הרצינות והתשובות יהיו מדויקות ומשמעותיות, ושאולי נפרוץ דרך בפיילוט של סיוע לעסקים קטנים

מיכאל ביטון:  תודה רבה לכולם